Die Mogolryk (Oerdoe: مغلیہ سلطنت, Mug̱ẖliyah Salṭanat; Persies: گورکانیان, Gūrkāniyān) was 'n ryk wat deur die Persiese kultuur beïnvloed is en oor groot dele van die Indiese subkontinent gestrek het. Dit is deur 'n dinastie van Mongoolse en Tsjagatai-Turkse oorsprong regeer. Die Mogolryk het tussen 1526 en 1857 bestaan. Die hoofgrondgebied van die ryk was op die Noord-Indiese Indus-Ganges-vlakte rondom die stede Delhi, Agra en Lahore geleë. Op die hoogtepunt van sy mag in die 17de eeu het die Mogolryk byna die hele subkontinent en dele van die hedendaagse Afghanistan beheer. Op 3,2 miljoen vierkante kilometer het tussen 100 en 150 miljoen mense geleef. Die heerser is grootmogol of Mogolkeiser genoem. In die staats- en hoftaal, Persies, wat die oorspronklike moedertaal van die Mogols – Tsjagatais, 'n Oos-Turkse taal – vervang het, lui die heerserstitel پادشاه pādšāh. Dit is hoër as die koninklike titel sjah en met 'n keiser vergelykbaar. Die eerste grootmogol, Baboer (1526–1530), 'n vors van Sentraal-Asiatiese oorsprong van die Timoeriede-dinastie, het vanuit die gebied van die huidige lande Afghanistan en Oesbekistan die Sultanaat Delhi verower.


Bridgeport is die grootste stad in die deelstaat Connecticut. Die stad is 'n hawestad ongeveer 84 km noordoos van New York Stad. Die stad is gestig in 1639, het munisipale status verwerf in 1800 en stadstatus in 1836. Die ekonomie van die stad berus op vervaardiging van onder andere vuurwapens, bronsgoed, naaldwerkmasjiene, tikmasjiene, medisyne en elektriese goedere. Gedurende die Tweede Wêreldoorlog is ammunisie en vuurwapens hier vervaardig. Helen Keller is hier veras en P. T. Barnum is 'n ander bekende inwoner. Collier's Encyclopedia, Crowell-Collier Educational Corporation, Volume 4, Bladsy 552. Hierdie artikel is ’n saadjie. Voel vry om Wikipedia te help deur dit uit te brei.


Wilmington kan verwys na: Wilmington in Delaware. Wilmington in Massachusetts. Wilmington in Noord-Carolina. Wilmington in Ohio. Wilmington, voorstad van Los Angeles.


Die wandelende Jood of Tradescantia fluminensis is ’n spesie driemasterplante wat inheems is aan Suid-Amerika. T. fluminensis is ’n meerjarige dekplant wat op die grond kruip met sagte, haarlose stamme en blare. Die vlesige stamme skiet wortel by enige node wat aan die grond raak. Dit het ovaalvormige, donkergroen en puntige blare wat blink, glad en effens vlesig is, sowat 3 tot 6 cm lank. Die blomme is wit met drie kroonblare van sowat 1,27 tot 2,5 cm breed. Hulle kom in klein trosse voor in die somer, maar vervaardig nie saad nie. Dit word as ’n tuin- of huisplant gekweek, veral die soorte met gestreepte blare. Sommige kultivars se blare is pienk getint. Dit groei maklik en vinnig en is uiters geskik vir ’n hangmandjie. Die plant het klam grond nodig, maar hou nie van koue streke nie, veral waar daar ryp of sneeu is. Dit kan baie skaduwee verdra. Omdat dit vogtigheid nodig het, groei dit stadig, indien enigsins, op sonnige plekke waar die grond vir lang tydperke uitgedroog word.


Die Hessenpark is 'n opelugmuseum naby Neu-Anspach in die administratiewe distrik Hochtaunuskreis van die Duitse deelstaat Hesse. Die park, wat in 1974 deur die Hessiese deelstaatregering onder die eerste minister Albert Oswald (SPD) gestig en in die Taunus-bergreeks geleë is, het tot 'n gewilde bestemming vir uitstappies ontwikkel. Die opelugmuseum het vir homself verskillende doelwitte gestel: Die bewaring van historiese geboue uit Hessiese streke. So is voorbeelde van vakwerkhuise uit die hele deelstaat Hesse na die park verskuif, net soos twee windmeule uit Noord-Duitsland (1985-1987). Tans is daar meer as 100 geboue in die park. Die park gee 'n indruk van die plattelandse lewe in die verskillende streke van Hesse. Hiervoor is 'n reeks bouafdelings geskep. Die kennis van tradisionele boumetodes word bewaar. Tradisionele ambagte word bewaar en vir die publiek vertoon. Die museum se geboue huisves uitstallings oor Hessiese onderwerpe. So kan in die Taunushuis 'n permanente uitstalling oor die Taunus-bergreeks besigtig word. Tradisionele landboumetodes word vertoon en aktief gebruik om ou plant- en dierspesies vir die nageslag te bewaar. Die park is aktief by omgewingbewaringsprojekte betrokke.


Die Klas GM Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is op 60-pond spoorlyne. Sestien van die lokomotiewe is gebou deur Beyer, Peacock and Company en afgelewer van 1938 tot 1939. Die Klas GM kon 10.2 ton steenkool en 7 300 l (1 600 gelling) water dra en was toegerus met Walschaerts-klepratwerk. Teen 1938 het die vinnigtoenemende verkeer op die lyn van Johannesburg via Krugersdorp en Zeerust na Mafikeng gelei tot die ontwerp van 'n Garratt-stoomlokomotief wat gelyk sou wees aan twee Klas 19D-lokomotiewe, deur W.A.J. Day, hoofmeganiese ingenieur van die Suid-Afrikaanse Spoorweë van 1936 tot 1939. Die aanvanklike ontwerp van die Klas GM is deur die Siviele Hoofingenieur verwerp omrede die gewig op die voorste en agterste onderstel die aanvaarbare beperking van 60 pond per tree (30 kilogram per meter) spoor ver oorskry het. Om dit te bowe te kom, is die waterkapasiteit van die voorste watertenk verminder tot 7 300 liter, terwyl die agterste bunker herontwerp is om geen water te dra nie, met 'n steenkoolkapasiteit van 10 ton.


Die NG gemeente De Rust is 'n meer as 110 jaar oue gemeente van die Nederduitse Gereformeerde Kerk met sy setel op die Klein-Karoo-dorp De Rust. By geleentheid van 'n gewone kerkraadsvergadering op Oudtshoorn op 18 Maart 1899 het oudouderling Johannes Jurgens Schoeman die vergadering meegedeel hy en diaken S.D.P. le Roux het 'n plaas genaamd De Rust gekoop met die doel om 'n nuwe gemeente stig. Hulle het die kerkraad om geldelike ondersteuning gevra vir sodanige nuwe gemeente. Op voorstel van oudl. C. Snyman het die vergadering die versoek tot afstigting eenparig goedgekeur. Op die volgende vergadering, op 3 April 1899 is besluit om 'n bruidskat van £2 000 aan die te stigte gemeente te skenk. Die twee here J.J. Schoeman en S.D.P. le Roux, wat as die vaders van sowel die nuwe dorp as die nuwe gemeente beskou kan word, het onmiddellik aan die werk gespring om die nodige waarborglyste vir die afstigting in orde te bring. Hierin het hulle de heelhartige steun en medewerking van die hele wyk gehad. Laat in 1899 was alles gereed en op 28 November 1899 het die Ringskommissie van die Ring van George, naamlik di.


Waverley is 'n woonbuurt in die noorde van Pretoria, die hoofstad van Suid-Afrika. Dit word in die weste begrens deur Villieria, in die suide deur Môregloed en in die ooste deur Bergtuin, terwyl die Magaliesberg die noordelike grens vorm. Waverley is noordoos van Pretoria se middestad geleë en is een van die stad se oudste woonbuurte. Dit het wye strate met enkelverdiepinghuise op groot erwe, groot grasperke en mooi tuine. Die naam Totiusdal word egter vir die plaaslike poskantoor gebruik, asook enkele instellings en ondernemings in die voorstad, soos die Gereformeerde kerk Totiusdal, die Laerskool Totiusdal, Totiusdal Handelshuis en Totiusdal Apteek. Die Gereformeerde gemeente was waarskynlik die eerste wat so geheet het omdat die kerkgebou opgerig is op grond wat aan ds. S.J. du Toit, vader van die digter, teoloog en psalmberymer Totius, behoort het. Hoërskool Staatspresident C.R. Swart Laerskool Totiusdal Gereformeerde Skool Dirk Postma Nederduitse Gereformeerde Kerk Waverley Waverley-tennisklub "Subplek Waverley". Sensus 2011.


Die Audi Q3 is 'n vyfdeur kompakte uitvoerende oorkruis SNV wat sedert 2011 deur Audi gebou en bemark word. Die motor word op die Volkswagengroep A5 (PQ35) platform van die Volkswagen Golf Mk5 gebou, dieselfde as dié vir die Volkswagen Tiguan/SEAT Tribu klein SNV. Die Q3 pas bo die voorgestelde Audi Q2 mini-oorkruiser. In vergelyking met die middelluukse kompakte Q5 en die volgrootte Q7, wat geposisioneer is vir 'n gesin met praktiese en goeie veldprestasie, is die Q3 meer gemik as 'n leefstyl-/sportmotor. Ontwerp en ontwikkeling is in die tweede helfte van 2007 begin, nadat die raad die ontwerp van Julian Hoenig gekies het vir produksie, en besluite gefinaliseer is in 2009. Die Q3 deel komponente, ratkaste en enjins met ander voertuie wat gebruik maak van die PQ35 platform, soos die Volkswagen Golf, Audi A3 en Škoda Yeti. Die voertuig is by die "Auto Sjanghai"-skou onthul in 2011. "argiefkopie" (PDF). Geargiveer vanaf die oorspronklike (PDF) op 8 Augustus 2014. Besoek op 20 Februarie 2015. [1] http://www.motorauthority.com/news/1026889_preview-2010-audi-q3-suv "Live from Shanghai: The world premiere of the Audi Q3".


Die kruipende vy of Ficus pumila is ’n spesie blomplante in die familie Moraceae wat inheems is aan Oos-Asië (China en Japan). Dit is ’n immergroen rankplant wat sowat 2,5 tot 4 meter lank word. Die blare van ’n jong plant is baie kleiner as blare wat later gevorm word wanneer die plant ouer is. ’n Spesifieke perdeby is nodig vir voortplanting. Die kruipende vy word in warmer streke algemeen in tuine gebruik en in gematigde streke as ’n huisplant, veral in hangmandjies, omdat dit nie rypbestand is nie. Dit groei vinnig en het min onderhoud nodig. Dit aard goed in skaduwee en verg vogtige toestande. Dit kan te groot word en strukture bedek tensy dit in toom gehou word. Die hegranke klou ook aan strukture soos mure en kan die oppervlak beskadig weens die suur wat dit afskei. Ficus pumila var. awkeotsang Ficus pumila var. quercifolia Ficus pumila 'Curly' Ficus pumila 'Variegata' en Ficus pumila 'Snowflake' (met gestreepte blare) ’n Ander soort kruipende vy, F. radicans 'Variegata', se geel gevlekte blare is groter en meer puntig.


Neoregelia carolinae is ’n spesie van die genus Neoregelia in die familie Bromeliaceae. Die middel van die plant word rooi wanneer dit op die punt is om te blom (vandaar die Engelse naam blushing bromeliad) en dit maak dit ’n gewilde huisplant. Die spesie is inheems aan Brasilië. Talle kultivars is beskikbaar. Die plante het ’n tregtervormige krans van stywe blare. Dit moet altyd met water gevul wees, want dit is die bron van die meeste van die plant se voedingstowwe. Bromelias dra klein, pers blomme en net voor die blomme verskyn, word die blare van die krans helderrooi. 'Tricolor' is ’n kultivar waarvan die blare boonop geel gestreep is. As die blare verlep, is die plant te droog. Dowwe blare kan dui op te min lig. Dopluise kan voorkom. "Blushing Bromeliad". houseplantsexpert.com (in Engels). House Plants Expert. Geargiveer vanaf die oorspronklike op 19 April 2019. Besoek op 12 Januarie 2015. Longman, David. Gesonde Huisplante, Stap vir Stap Geïllustreer, J.L. van Schaik, Pretoria. 1992.


Rochester is 'n stad geleë in die deelstaat Minnesota. Die stad is bekend vir sy Internasionale Mediesesentrum. Die Administratiewe setel van die Olmsted County is hier geleë. Dit het dorpstatus in 1854 en stadstatus in 1858 verkry. Die stad is bekend vir die Mayo Kliniek wat reeds in 1883 gestig is. Die Mayo Graduate School of Medicine is gestig in 1915. Collier's Encyclopedia, Crowell-Collier Educational Corporation, Volume 20, Bladsy 115. Hierdie artikel is ’n saadjie. Voel vry om Wikipedia te help deur dit uit te brei.


Die Mazda3 of Mazda 3 (bekend as die Mazda Axela in Japan) is 'n kompakte motorvoertuig in Japan en elders vervaardig deur die Mazda Motorkorporasie. "Mazda begins production of fourth new generation product". media.ford.com. Geargiveer vanaf die oorspronklike op 23 Januarie 2013. Besoek op 26 Mei 2012. "Bahman Group". Bahman Group. Geargiveer vanaf die oorspronklike op 1 Januarie 2011. Besoek op 6 Desember 2010. "Mazda 3 Axela (Japan)". Geargiveer vanaf die oorspronklike op 17 Mei 2013. Besoek op 30 Maart 2013. Hierdie artikel is ’n saadjie. Voel vry om Wikipedia te help deur dit uit te brei.


Terrorisme is die gebruik van vrees en geweld om regerings en samelewings te intimideer. Verskillende tipes organisasies (sosiaal of polities) kan terrorisme aanwend in 'n poging om hulle doelwitte te bereik. Mense wat terrorisme pleeg word terroriste genoem. Terrorisme word dikwels deur politieke organisasies, beide aan die linker en regterkant van die politieke spektrum, gepleeg. Dit kan ook deur godsdienstige groepe, soos Al-Kaïda, uitgevoer word. Beide revolusionêre groepe sowel as regerings wat aan bewind is kan hulle hiermee ophou. Een van die vorme hiervan is die gebruik van geweld teen vreedsame mense om publisiteit vir 'n groep, 'n saak of 'n individu te wen. Dis nie altyd maklik om terrorisme te verduidelik nie. Daar is geen amptelike strafregtelike definisie vir terrorisme op internasionale vlak nie. Algemene definisies van terrorisme verwys na die gewelddadige optrede wat bedoel is om vrees (terreur) in te boesem; die najaag van 'n godsdienstige, politieke of ideologiese doel; en die teiken van burgerlikes. Sommige definisies sluit ook dade van onwettige geweld en oorlog in.


Die Suidelike en Noordelike Dinastieë (Chinees: 南北朝, Nánběicháo) was ’n tydperk in die geskiedenis van China wat van 420 tot 589 geduur het. Dit word soms beskou as die laaste deel van ’n langer tydperk bekend as die Ses Dinastieë (220 tot 589). Hoewel dit ’n era van burgeroorlog en politieke chaos was, het die kuns en kultuur floreer en was daar vooruitgang in tegnologie. In dié tyd was daar ’n groot migrasie van Han-Chinese na die streke suid van die Yangtzerivier. Die proses van sinifikasie (’n aanname van die Han-Chinese kultuur) het ook toegeneem onder nie-Han-aankomelinge in die noorde en inboorlinge in die suide. Boeddhisme het in beide Noord- en Suid-China gewilder geword en Daoisme se invloed het ook vergroot. Van die gebiede waar groot ontwikkelings plaasgevind het, is medisyne, sterrekunde, wiskunde en kartografie. Die Jin-dinastie (265-420) wat op die Drie Koninkryke gevolg en China herenig het, het nie lank geduur voordat die land weer verdeel het in die Suidelike en Noordelike Dinastieë nie.


Die slag van Dwarsvlei het plaasgevind op 11 Julie 1900 in die distrik van Krugersdorp. Die Boeremagte onder aanvoering van genl. Sarel Oosthuizen (bekend as die Rooibul van Krugersdorp) het die Engelse aangeval op Oosthuizen se plaas. Die Boeremagte was omtrent 150 sterk en met 'n verskeidenheid gewere soos Mausers, Lee-Metfords, Martini-Henry's en selfs Guedesse bewapen. Die Engelse konvooi het bestaan uit ongeveer 2 000 soldate onder Smith-Dorrien. Die Boeremagte het ten spyte van hulle getalle hewige weerstand gebied. Die geveg het heeldag geduur en teen skemer het Oosthuizen saam met slegs 'n paar burgers besluit om die Engelse se kanonne te probeer buit. In hierdie laaste fase van die veldslag is Oosthuizen swaar gewond. Die Engelse het toe onttrek vanaf die slagveld en word dit gesien as 'n Boereoorwinning, maar die prys wat daarvoor betaal is was groot aangesien Oosthuizen een van die knapste boereoffissiere was en net 'n maand later gesterf het weens sy wonde wat hy opgedoen het by Dwarsvlei. Die Boeremag was ook te swak om die Engelse onttrekking te ontwrig. Die aksie by Dwarsvlei was deel van genl.


Die Kaapse Kobras was die naam wat gebruik is vanaf die 2005-06-seisoen deur die gekombineerde Westelike Provinsie en Boland eersterangse krieketspan in Suid-Afrikaanse plaaslike krieket. Die gesamentlike Westelike Provinsie en Boland-span was die Westelike Provinsie-Boland genoem tydens die 2004-05 seisoen. Ná afloop van die 2020/21-seisoen is die span tydens 'n hervorming van Suid-Afrikaanse krieket ontbind. Die Kobras se tuisvelde was die Nuweland-krieketveld in Kaapstad en Boland Bankpark in die Paarl. Die Kobras het in Suid-Afrika aan die Sunfoil-toernooi, Momentum 1-dagbeker en Standard Bank Twintig20-kompetisies deelgeneem. Hulle amptelike naam vir borgskapredes was Six Gun Grill Kaapse Kobras. (en) Firdose Moonda (8 Maart 2021). "Revamped two-tier South African domestic structure ready to take off". ESPNcricinfo. Besoek op 3 Mei 2021.


Theodore Robert "Ted" Bundy (geb. as Theodore Robert Cowell; 24 November 1946 – 24 Januarie 1989) was ’n Amerikaanse reeksmoordenaar, verkragter en nekrofiel wat in die 1970's en waarskynlik al vroeër verskeie meisies en jong vroue vermoor het. Kort voor sy teregstelling, ná meer as ’n dekade van ontkenning, het hy skuld beken op 30 moorde in sewe deelstate tussen 1974 en 1978. Sy ware getal slagoffers is onbekend en kan veel hoër wees. Bundy se slagoffers het hom as aantreklik en charismaties beskou en hy het dit uitgebuit om hul vertroue te wen. Hy het hulle gewoonlik in openbare plekke genader en gemaak of hy gestrem of beseer is, of hy het gemaak of hy ’n gesagsfiguur is. Daarna het hy hulle oorrompel, aangerand en hulle na ’n meer afgeleë plek geneem. Hy sou soms die plekke waar die moorde plaasgevind het vir ure besoek en die lyk versorg en daarmee seks hê totdat ontbinding of vernietiging deur wilde diere enige verdere interaksie onmoontlik gemaak het. Hy het minstens 12 van sy slagoffers onthoof en sommige van die koppe vir ’n tyd in sy woonstel gehou as aandenkings.


Die Visser is 'n kort ballade geskryf deur Johann Wolfgang von Goethe in 1779. Die Afrikaanse vertaling deur Eugène Marais ("met behulp van Joan Couzyn") is die eerste keer opgeneem in Versamelde Gedigte van 1945. Die ballade handel oor 'n visser wat op die oewer sit en visvang, toe 'n watergees voor hom opduik en met gesang en woorde hom na die waterdieptes lok.


Dabulamanzi was 'n beroemde Zoeloe-opperhoof en halfbroer van Cetshwayo. Hy het die aaval in die Anglo-Zoeloe-oorlog gelei tydens die Slag van Rorke's Drift. Hy het later oorgegee en keer terug na Zoeloeland. Hy was egter weer verantwoordelik vir veredere onrus. Hy word in 1886 gearresteer, ontsnap en word doodgeskiet. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Yucatán is een van die 31 deelstate wat saam met die Federale Distrik, die 32 Federale Entiteite van Meksiko vorm. Mérida is die hoofstad en die grootste stad in die deelstaat. Hierdie deelstaat is op die Yucatan-skiereiland geleë aan die ooste van Sentraal-Amerika langs die Golf van Meksiko. Sisal word in die deelstaat bewerk. Die deelstaat is 'n laagliggende plato wat nie hoër as 210 m bo seevlak is nie. (es) "Resumen". Cuentame INEGI. Geargiveer vanaf die oorspronklike op 19 April 2013. Besoek op 12 Februarie 2013. (es) "Relieve". Cuentame INEGI. Geargiveer vanaf die oorspronklike op 23 Julie 2011. Besoek op 20 Oktober 2010. (es) "ENOE". Besoek op 24 Augustus 2012. (es) "Senadores por Yucatán LXII y LXII Legislatura". Senado de la República. Besoek op 4 September 2012. "Las Diputaciones Provinciales" (PDF) (in Spaans). p. 15. Geargiveer (PDF) vanaf die oorspronklike op 28 Mei 2016. Besoek op 3 Augustus 2015. (es) Nettie Lee Benson; Colegio de México. Centro de Estudios Históricos; Universidad Nacional Autónoma de México (1994).


Walter Hubert Annenberg (13 Maart 1908 - 1 Oktober 2002) was 'n Amerikaanse uitgewer, filantroop en diplomaat. As entrepreneur het Walter Annenberg die sakebelange van sy familie, wat oorspronklik tot gedrukte media beperk was, uitgebrei om ook radio- en televisiestasies in te sluit. Nadat sy vader in die 1930's in 'n aantal skandale betrokke geraak het, waaronder belastingontduiking, het Walter Annenberg moeite gedoen om die reputasie van sy familie te herstel. So het hy sy lewe lank ruim skenkings aan kunsgalerye en ander publieke en onderwysinstellings gemaak waarvan die totale waarde op VSA-$2 miljard beraam is. Annenberg het nooit geskroom om met sy media by politieke debatte betrokke te raak en sy eie standpunte te bevorder nie. Hy het mediaveldtogte ten gunste van die VSA se ekonomiese herstelplan ná die Tweede Wêreldoorlog, die Marshall-plan, en teen die heksejag op kommuniste en vermeende kommuniste in die McCarthy-tydperk gevoer. Annenberg het 'n luukse leefstyl geniet. In Sunnylands, sy uitgestrekte landgoed en villa in 'n Suid-Kaliforniese woestynstreek naby Rancho Mirage en Palm Springs, het hy saam met sy eggenote Leonore koninklike gaste, staatshoofde en baie ander bekende persoonlikhede onthaal.


Giancarlo Fisichella (gebore 14 Januarie 1973 in Rome), ook bekend as Fisico, Giano of Fisi, is 'n Italiaanse professionele renjaer. Hy het in Formule Een vir Minardi, Jordan, Benetton, Sauber, Renault, Force India en Ferrari gejaag. Sedertdien het hy vir AF Corse bestuur in hul Ferrari 458 GTE by verskeie sportmotorbyeenkomste, en wen sy klas in die Le Mans 24 uur twee keer, en die GT-klas een keer by die Petit Le Mans in Road Atlanta. Hy was ook Ferrari se F1-reserwebestuurder vir 2010.


Die Citroën C4 Cactus is 'n klein gesinsmotor vervaardig deur die Franse motorvervaardiger Citroën in Spanje. Die C4 Cactus word beskou as 'n C-segmentmotor in Europa, hoewel dit gebaseer is op die klein PF1 platform wat die Citroën C3 en DS3 onderlê. 'n Unieke ontwerpfunksie is die "Airbump"-panele aan die motor se sye, wat ontwerp is om die voertuig te beskerm teen skade in parkeerareas. Hulle is beskikbaar in kontrasterende kleure. Produksie het in die lente van 2014 begin in PSA se Villa Verde-fabriek in Madrid, Spanje met verkope wat in Frankryk begin het in Junie 2014. Dit is 'n 5-deur Oorkruis SNV luikrug in Touch, Feel en Flair-afwerkingsvlakke en word aangedryf deur 1.2 L I3 petrol en 1.6 L I4 dieselenjins. http://www.citroen.fr Catalogue de la Revue Automobile 2014 ISBN 978-3-613-30768-1 bladsy 180 Wikimedia Commons het meer media in die kategorie Citroën C4 Cactus.


Amazon Kindle [ˈʔæməzən 'kɪndl̩] is 'n produkreeks van e-boeklesers wat deur die Amerikaanse aanlynreus Amazon.com ontwerp en bemark word. Amazon Kindle-toestelle stel gebruikers in staat om elektroniese boeke, tydskrifte, dagblaaie en ander digitale media deur middel van draadlose netwerke aanlyn te koop, af te laai, deur te blaai en te lees. Die Kindle-hardewareplatform is deur die Amazon-dogteronderneming Lab126 ontwikkel en aanvanklik op een enkele e-boekleser geïmplementeer wat vanaf November 2007 te koop was. Intussen is 'n hele reeks van Kindle-toestelle beskikbaar wat van e-boeklesers met elektroniese inkskerms tot tabletrekenaars met kleurskerms strek. Die aantal beskikbare e-boektitels in Amazon.com se aanlyn-boekwinkel het in Junie 2015 meer as 3,6 miljoen beloop, insluitende titels in Afrikaans. Kindle-aanlynwinkel : Kindle-e-boeke. Besoek op 5 Julie 2015


Geurt Marinus Jacobus Geers (Pretoria, 13 Mei 1909 – Glenmore, Port Edward, Natal, 21 Februarie 1945) was ’n Suid-Afrikaanse argitek van veral kerkgeboue. Geers was blykbaar die enigste seun van die Nederlands gebore argitek Leendert Geers, met wie hy in vennootskap was in Johannesburg van 1934 tot sy dood in 1945. Sy moeder was Martha Jacoba de Klerk. Hy het argitektuur deeltyds studeer in Pretoria van 1926 tot 1932. In 1928 het hy hom by die departement van openbare werke aangesluit as boutekenaar. Van 1932 tot 1933 het hy sowat ’n jaar lank in die argitek Gerard Moerdijk se kantoor gewerk voor hy vertrek het om sy studie te voltooi. Hy studeer op 3 Augustus 1934 af aan die Universiteit van Pretoria met ’n diploma in argitektuur. Dis nie bekend wanneer hy getroud is met Susanna Carolina Wilhelmina Louisa nie; ook nie wat haar nooiensvan was nie. Blykbaar het hulle 'n seun, Leendert Marinus gehad wat gebore is op 20 Maart 1933 en oorlede is op 27 Maart 1979. In 1934 betree hy ’n vennootskap met sy pa, wie se kantoor in Johannesburg was, en doen aansoek om assosiaatlidmaatskap van die Koninklike Instituut van Britse Argitekte.


Abraham Jacobus Kotzé de Klerk (distrik Garies, Suid-Afrika, 23 April 1900 – Colombo, Ceylon, 15 Mei 1927) was ’n Afrikaanse sendeling en die eerste sendeling van die Nederduitse Gereformeerde Kerk in Ceylon. Abraham de Klerk is in April 1900 gebore op 'n plaas in die distrik Garies in Namakwaland. Sy ouers, Abraham Jacobus Petrus De Klerk en Maatjie Hendrina Maria Coetzee was arm dog vroom. Sy susters was Jacomina Maria Cockrell en Maatjie Maria Hendrina Louw. Hy was skrander en wou graag leer, maar weens sy gesin se armoede moes hy die skool in st. 5 verlaat. Hy gaan werk op plase en, aangemoedig deur eerw. D.J. Rousseau, sendeling op Garies, gee hy onderwys aan kinders. Later gaan hy Garies toe vir st. 8 en ene H.J. Barnard gee hom spesiale lesse, maar hy doen maagkoors op en moet na Vanrhynsdorp skuif. Garies se kerkraad het hom ’n klein toelaag gegee en met sy suster se hulp en 'n gemeubileerde kamer van ds. R.T.H. van der Meulen kon hy sy studie vir st. 8 volhou.


Johannes Vermeer (Nederlands: [joːˈɦɑnəs jɑn vərˈmeːr]; 1632 – Desember 1675) was 'n Nederlandse skilder. Hy word dikwels as een van die beste skilders in die geskiedenis van die Nederlandse kuns beskou. Die 17de eeu in die Republiek van die Sewe Verenigde Nederlande was 'n tydperk wat die hoogtepunt van die Nederlandse kultuur, wetenskap, handel en mag gevorm het. Hy het in 1653 met Catharina Bolnes getrou. Hy was ook 'n handelaar in skilderye. Vermeer se bekendste skilderye is: Aansig van Delft, Die kitaarspeler, Die melkmeisie en Meisie met die pêrel. Johannes Vermeer is naas Rembrandt die beroemdste skilder uit die Hollandse Goue Eeu. Die effek van sy bedrieglik eenvoudige skilderye is verkry deur transparante kleure, die gebalanseerde komposisie en koel, helder ligeffekte. Johannes Vermeer is op 31 Oktober 1632 gedoop; sy presiese geboortedatum is onbekend. Sy oeuvre is besonder klein: slegs sowat 30 skilderye kan met sekerheid aan hom toegeskryf word en die datering daarvan is uitsonderlik moeilik. Vermeer se vroegste gedateerde skildery, Die koppelaarster (1656; Gemäldegalerie, Dresden), toon min van sy latere meesterskap.


Die Virtuele Instituut vir Afrikaans, kortom VivA, is die erkende virtuele instituut wat die beskrywing en bestudering van Afrikaans daarstel en gebruikers van die taal toegang gee tot digitale bronne, hulpmiddels en toegangskanale. VivA is 'n maatskappy sonder winsbejag wat soortgelyk is aan die Meertens Instituut in Amsterdam, Nederland. Die Akademie het ook 'n samewerkingsooreenkoms met die Meertens Instituut onderteken om kennis uit te ruil. Omdat Afrikaans ook in Nederland, die VSA, België, Pole, Oostenryk, Duitsland, Rusland en Oekraïne doseer word, dien VivA as bykomende hulpmiddel by die studie van Afrikaans dwarsoor die wêreld. Met die marknavorsing vir VivA het 93% van die respondente die behoefte aan 'n webblad of toepassingsprogram uitgespreek wat hulp kan verleen met die Afrikaanse spel- en skryfwyse. Altesaam 85% van die respondente het positief gestem vir 'n toepassing of webblad waar 'n taaladviseur taalraad kan verskaf. Aanvanklik was die projekwebwerf se aktivering vir September 2014 geskeduleer, toe November 2014. Uiteindelik was die webwerf op 17 Julie 2015 om 16:00 vir die publiek aktief.


Pylos (Grieks: Πύλος), histories ook bekend onder sy Italiaanse naam, Navarino, is ’n dorp en voormalige munisipaliteit op Peloponnesos, Griekeland. Dit is die belangrikste hawe aan Navarino-baai. Die dorp het 2 767 inwoners. Pylos het ’n lang geskiedenis en was in Neolitiese tye al bewoon. Dit was ’n belangrike koninkryk in die Miceense tydperk; dit bevat ruïnes van die sogenaamde Paleis van Nestor wat tans uitgegrawe word en genoem is na Nestor, die koning van Pylos in Homeros se Ilias. Hierdie artikel is ’n saadjie. Voel vry om Wikipedia te help deur dit uit te brei.


Klipkraal is 'n nedersetting in die ooste van die Limpopoprovinsie, Suid-Afrika. Dit val onder die beheer van die Groter Letaba Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika Subplek Klipkraal tydens die 2001-sensus. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Bismark is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Bismark". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Shiluvane is 'n nedersetting in die ooste van die Limpopoprovinsie, Suid-Afrika. Dit val onder die beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Shiluvane". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Moria is 'n dorp in die Polokwane Plaaslike Munisipaliteit, Capricorn-distrik in die Limpopoprovinsie. Lys van dorpe in Suid-Afrika "Subplek Moria". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Eerstegoud is 'n klein nedersetting in die Polokwane Plaaslike Munisipaliteit, Capricorn-distrik in die Limpopoprovinsie. Lys van dorpe in Suid-Afrika Raper, Peter E. (1987). Dictionary of Southern African Place Names. Internet Archive. p. 153. Besoek op 11 Junie 2017. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Suid-Afrikaanse Klas NG G11 2-6-0+0-6-2 van 1919 is 'n Suid-Afrikaanse smalspoor stoomlokomotief van die Suid-Afrikaanse Spoorweë-era. Tussen 1919 en 1925 het die Suid-Afrikaanse Spoorweë vyf Klas NG G11 Garratt geartikuleerde stoomlokomotiewe met 'n 2-6-0+0-6-2 "Dubbel Mogul"-tipe wieluitleg in diens geplaas op die Avontuur smalspoorlyn deur die Langkloof en ook in Natal. Hulle was die eerste Garrattlokomotiewe om diens in Suid-Afrika te doen. Die eerste drie lokomotiewe, nommers NG51, 52 en 53 is aanmekaargesit by die SAR-werkswinkels te Uitenhage naby Port Elizabeth. Hulle is in diens geplaas op die Avontuurlyn, maar is spoedig oorgeplaas na Natal waar almal behalwe een bly diens doen het tot hul onttrekking in 1962. Nommer NG51 is in 1945 terug na die Avontuurlyn om die uittredende Klas NG3 te vervang as werfrangeerder by Humewoodweg. Die twee lokomotiewe van die tweede bestelling het ook diens gedoen in Natal, tot die einde van hul werk op die tak van Estcourt na Weenen in 1966, toe hulle albei na die Avontuurlyn is in ruil vir twee nuwe Klas NG G13-lokomotiewe.


Die École nationale de l'aviation civile (ook bekend as French Civil Aviation University) is 'n universiteit in Toulouse, Frankryk. Die universiteit is, saam met die Institut polytechnique des sciences avancées, een van die twee beroemdste Franse universiteite wat in lug- en ruimtevaart spesialiseer. Nicolas Tenoux (MS EAGTA ENAC 2007), 6 mois dans la vie d’un Pilote de ligne: Les secrets du quotidien..., 2020, Amazon, 51p., (ISBN 9798637449200), p. 10 Nicolas Tenoux (MS EAGTA ENAC 2007), 6 months in the life of an Airline pilot: Daily life secrets …, 2020, Amazon, 77p., (ISBN 9798693699175), p. 10 http://www.enac.fr/ Die universiteit se webwerf (fr) (en) Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Bronkhorstspruit is die moedergemeente van die Nederduitse Gereformeerde Kerk op die Gautengse dorp Bronkhorstspruit. Die gemeente is op 5 Oktober 1905 gestig. Die eerste leraar was ds. D.J. Kriel wat in 1906 bevestig is, maar die gemeente in 1911 verlaat vir Reddersburg in die Vrystaat waar hy ook die eerste leraar was. Reeds in 1912 is hy terugberoep en dien die gemeente vir die tweede maal, tot hy sy emeritaat vir die eerste maal in 1918 aanvaar het. Aan die begin was die gemeente net in besit van ’n sinkkerk, maar het reeds ná sowat 10 jaar begin geld insamel vir die bou van ’n behoorlike Godshuis. Die gemeente is gestig met die naam Erasmus, maar in later jare het dit die naam van die dorp gekry. Reeds in 1920 het die gemeente Premiermyn op Cullinan afgestig en in 1976 die gemeente Nooitgedacht, ook op Bronkhorstspruit. Maeder, ds. G.A. en Zinn, Christian. 1917. Ons Kerk Album. Kaapstad: Ons Kerk Album Maatschappij Bpkt. Olivier, ds. P.L., 1952. Ons gemeentelike feesalbum. Kaapstad en Pretoria: N.G. Kerk-uitgewers.


Southwell is 'n nedersetting gestig deur direkte afstammelinge van die Britse setlaars in die Oos-Kaap. Dit is geleë tussen die Kowierivier en die Kariegarivier, 23 km van Port Alfred en 35 km van Grahamstad. Reeds in 1849 is daar met 'n sendingstasie begin naby die plaas Lombard's Post. Toe was daar ook 'n Xhosaskool, maar dit is weens die Agtste Grensoorlog gesluit. In 1870 is die Anglikaanse kerkie van St. James gebou. Op 6 Desember 1871 is hierdie middelpunt van die gemeenskappie deur biskop Nathaniel James Merriman (die vader van John X. Merriman), biskop Robert Gray, eerw. Robert Washington Stumbles en eerw. Henry Waters ingewy. Die winkel en poskantoor het jare gelede reeds hul deure gesluit. Slegs die kerkie, skool en krieketveld met sy klubhuis het van Southwell oorgebly. John Lomax is op die dorpie gebore. Logie, Bartle: Dusty road to long ago. Port Elizabeth: Bluecliff, 2008. www.albanyanglicans.org


Ham kan verwys na: Ham (België), 'n munisipaliteit in België Ham (voedsel), bv. Swartwoud-ham West Ham United, 'n Engelse sokkerspan Pieter Ham, 'n gestorwe predikant


Nanette van Rooyen is ’n Afrikaanse skryfster wat boeke skryf vir kinders en volwassenes. Hendriena Jeanetha (Nanette) van Rooyen is op 3 November 1962 op Sutherland gebore as dogter van ’n bankbestuurder wat gereeld verplaas word. Haar broer is ses jaar jonger as sy. Sy matrikuleer aan die Hoërskool Vredenburg en studeer vanaf 1981 verder aan die Universiteit van Stellenbosch. Hier behaal sy in 1983 die B.A.-graad met Afrikaans-Nederlands en Xhosa as hoofvakke en dan verwerf sy die Hoër Onderwysdiploma in 1984. Na ’n jaar van onderwys gee aan Umtata High School in die Transkei, aanvaar sy in 1986 ’n betrekking by Perskor Uitgewers in Kaapstad as redaksielid. In 1988 word sy redaksielid by Delos binne Nasionale Pers, in 1991 redaksielid by Juta Uitgewers en in 1994 uitgewer by Vlaeberg Uitgewers. Vanaf 1995 begin sy werk as vryskut-boekredakteur en lewer gereeld joernalistieke bydraes vir Klein-Burger. In samewerking met Zaresa Bosman, die skryfster van Craft-boeke, behartig sy in 1999 maandelikse lesersdae vir Klein-Burger by skole en sy doen ook boek- en filmresensies vir hierdie publikasie.


Christoff Blaauw was teen die einde van sy formele beroepslewe markintelligensiebestuurder by die SAUK en die skrywer van kontreikuns en radiodramas. Hy is tans vryskut skrywer en skilder van Namibiese landskappe. Die kokerboom en die Namibwoestyn is sentrale temas op sy skilderwerk. Christoffel Edward Blaauw is op 8 Desember 1950 in Keetmanshoop, in die destydse Suidwes-Afrika, nou Namibië, gebore. Sy ouers het op die plase Berghof en Erasmusputz in die Groot Karasberge geboer, waar hy as plaasseun grootgeword het. Die plaaslewe het later ń groot invloed op sy latere skryfwerk gehad en was aanleidend tot ń bundel kortverhale, Karasberg-nostalgie, wat in 2014 die lig gesien het. Hy matrikuleer aan die Hoërskool PK de Villiers in Keetmanshoop in 1968 en studeer daarna aan die Potchefstroomse Universiteit vir Christelike Hoër Onderwys, waar hy die grade BA Kommunikasiekunde (1972), ń Magistersgraad (1979) en ook ’n Ph.D.-graad in Kommunikasiewetenskap (1982) behaal. Laasgenoemde studie het die klem laat val op radio- en oorredingskommunikasie.  Hy begin werk as joernalis op Potchefstroom in 1972, maar verhuis na Windhoek in 1973 om ń pos by die destydse SWAA te aanvaar.


Die Varsrivier, “die verlore rivier van Jan van Riebeeck”, was 'n rivier wat van die noordelike helling van Tafelberg tot in Roggebaai gestroom het. Hierdie rivier ontspring op Tafelberg en die water loop met die Platteklipkloof na Vredehoek. Vanaf die St. Cyprian's School in Gorge-weg en Capelstraat verdwyn die stroom in 'n ondergrondse kanaal. Dit vloei dan onderdeur hoë geboue van die stadsgebied en Bo-Maynardstraat, Bo-Canterbury- en Canterbury-straat, verby die Kasteel, onderdeur die spoorlyn en mond dan uit in die Duncandok naby die seiljaghawe. Reeds in 1503 het die skepe van die Portugese admiraal Antonio de Saldanha uit hierdie rivier water ingeskeep. Ook was hierdie varswaterbron goed bekend aan die skipbreukelinge van die Haarlem (skip). Van Riebeeck het die naam Varsche Rivier aan die lewensaar van die jong nedersetting aan die Kaap gegee. Die spruit het drinkwater aan die inwoners en verbygaande skepe en besproeiingswater aan die Kompanjiestuin verskaf, die meul aangedryf en die grag rondom die kasteel volgehou. Rondom die riviertjie was verskeie washuise en die eerste opgaardamme en leislote het hier ontwikkel.


Mana is ’n woord in die Austronesiese tale wat "krag, doeltreffendheid of aansien" beteken. In die meeste gevalle word die krag as bonatuurlik beskou. Die presiese betekenis van die woord verskil van taal tot taal. Dit is ’n belangrike begrip in Polinesiese kulture. Die term het onder die aandag van Westerse antropoloë gekom deur die verslae van sendelinge op die eilande. In Polinesiese kulture is mana ’n spirituele eienskap met ’n bonatuurlike oorsprong, ’n heilige krag wat in die heelal bestaan. Om mana te hê, beteken dus om invloed en gesag te hê – die krag om in ’n gegewe situasie op te tree. Dit is nie tot mense beperk nie; ook volke, regerings, plekke en nielewene voorwerpe kan dit hê. Daar is twee maniere om mana te bekom: deur geboorte en oorlogvoering. Mense en dinge met mana kry respek omdat dit hulle mag en aansien gee. In die Hawaise en die Tahitiaanse kultuur is mana ’n soort spirituele energie, asook ’n helingskrag in plekke, mense en dinge. ’n Mens kan mana wen of verloor in alles wat hy doen.


Higiëne is die gebruike wat uitgevoer word om goeie gesondheid te handhaaf. Volgens die Wêreld Gesondheidsorganisasie (WGO) verwys higiëne na " omstandighede en gebruike wat bydra om gesondheid te handhaaf en die verspreiding van siektes te voorkom". Waar dit in die algemene spreektaal verstaan word as "sindelikheid", dra higiëne in sy oorspronklike betekenis veel meer inhoud oor en sluit dit alle toestande en gebruike, lewenstylkwessies, opvattings en kommoditeite in wat bydra tot 'n veilige en gesonde omgewing. Terwyl die mediese wetenskap 'n standaard stel vir higiëne in verskillende situasies, kan dit wat as higiënies beskou word tussen kultuurgroepe verskillend wees en selfs tussen geslagte. Sommige gewone higiëniese praktyke kan deur 'n samelewing beskou word as goeie gewoontes, terwyl die afskeep van higiëne beskou kan word as afstootlik, onbeleefd en selfs bedreigend. Higiëne is 'n konsep verwant aan sindelikheid, gesondheid en geneeskunde. Higiëniese gebruike word toegepas in geneeskunde en in huishoudings as voorkomende maatreëls om die voorkoms en verspreiding van siektes te bekamp. Goeie higiëne is 'n sleutelfaktor tot gehalteversekering in die vervaardiging van voedsel, farmaseutiese en kosmetiese produkte.


Courtnall Skosan (gebore 24 Julie 1991 in Kaapstad) is 'n rugbyspeler wat op die vleuelposisie vir die Goue Leeus in die Curriebeker en die Lions in Superrugby speel. Hy het op 10 Junie 2017 sy debuut vir die Springbokke teen Frankryk op Loftus Versfeld gemaak. Courtnall Skosan by itsrugby.co.uk Courtnall Skosan by SARugby.co.za


Abraham Jacobus (Kootjie) van den Heever, (1906 - 1965) was ’n Suid-Afrikaanse skrywer, die jonger broer van C.M. van den Heever, is op 16 November 1906 op die plaas Poortjie in die distrik Trompsburg gebore as een van nege kinders (waarvan een vroeg oorlede is). Sy ouers is Christiaan Mauritz van den Heever en Maria Elisabeth Oberholzer. Sy eerste onderrig ontvang hy aan 'n  klein plaasskooltjie op Krugerstasie naby Trompsburg. Daarna gaan hy skool op Suurspruit en hy matrikuleer later op Reddersburg. Hy gee twee jaar lank onderwys op 'n  plaasskool terwyl hy geld spaar vir verdere studie en studeer dan verder aan die Grey-Universiteitskollege op Bloemfontein, waar hy die B.A.-graad behaal. Vir 'n  tyd is hy joernalis by Die Volksblad en Die Suiderstem. Hierna verhuis hy na Johannesburg, waar hy die B.A. Honneurs-graad aan die Universiteit van die Witwatersrand verwerf. Hierna hou hy skool aan die Hoër Seunskool Jeppe en is dan vir 'n  tydjie lektor by die Universiteit van die Witwatersrand. Dan begewe hy hom in die advertensie-wêreld by die Afrikaanse Taal- en Kultuurvereniging (ATKV) en word redakteur van die Boerdery Jaarblad.


Terblanche Jordaan (gebore 15 Julie 1963) is ’n Afrikaanse predikant, skrywer en dramaturg. Jordaan is op 15 Julie 1963 gebore as die oudste van drie kinders van mnr. en mev. Connie Jordaan. Hy behaal sy B.A.-graad in teologie aan die Universiteit van Pretoria en in 1988 sy B.D.-graad. In sy soeke na inligting neem hy ’n aantal ekstra klasse, waaronder kunsgeskiedenis, regsfilosofie en staatsleer en raak ook betrokke by die studenteorganisasie Nusas (National Union of South African Students). Hy studeer vanaf 1989 tot 1990 aan die Vrije Universiteit Amsterdam vir ’n meestersgraad in teologie en skryf ook in 2000 aan die Universiteit van Suid-Afrika in vir ’n meestersgraad in filosofie. Hy raak ná sy studies betrokke by die destydse NG gemeente Jeppestown in die ooste van Johannesburg, die Nederlandssprekende gemeente in Parktown en die Terneuzen-gemeente in Amsterdam. In latere jare stig hy ’n onafhanklike nuwe gemeente in Kaapstad wat hy Kruiskerk noem, waarin die bediening in die gees van die Nuwe Hervorming en die mistieke staan. Na ’n aantal jare sluit hy in Junie 2008 aan by die Renaissance-gemeente in Durbanville, ’n onafhanklike kerk met gemeentes in Kaapstad en Pretoria.


Melt J. Brink (1842–1925) was ’n Nederlandse digter en dramaturg van die negentiende eeu, wat ruim van Kaaps-Hollands (vroeë Afrikaans) in sy geskrifte gebruikgemaak het. Sy taalgebruik word as ’n tussentaal beskryf, d.w.s. nie meer Nederlands nie, maar nog nie Afrikaans nie. As sulks was hy ’n belangrike oorgangsfiguur tussen die Eerste en Tweede Afrikaanse Taalbeweging. Hy was ’n leidende figuur in die Kaaps-Hollandse teater en sekretaris van die destyds invloedryke Aurora-teatergroep. Sy geestige eenbedrywe word nog dan en wan opgevoer. Melt Jacobus Brink is op 16 Mei 1842 in Langstraat in Kaapstad gebore as die seun van Melt Jacobus Brink senior en Maria Alida Frederika Louw. Melt het nog twee halfbroers en ’n eie broer en drie susters. Sy vader is ’n sakeman wat sy hand sonder veel sukses aan vele werksaamhede waag en nadat hy borgstaan vir ’n vriend wat nie sy verpligtinge kon nakom nie, word sy huis en besittings uitverkoop. As gevolg hiervan trek die gesin baie rond. Van sy sewende jaar in 1849 woon die familie op die plaas Oostenwal, naby Saldanhabaai, waar sy vader met koring en vee boer en ook visser is.


Die Blouspikkel-lipvis (Macropharyngodon cyanoguttatus) is 'n vis wat voorkom in die westelike Indiese Oseaan aan die ooskus van KwaZulu-Natal, Mauritius en Réunion. In Engels staan die vis bekend as die Bluespotted wrasse. Die vis word tot 11 cm lank en vreet bodem ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Macropharyngodon cyanoguttatus by Fishbase. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Louis Steenkamp (1896–1978) was ’n politikus, geskiedkundige en dramaturg, wat sy drama onder die naam Louis Kraal laat publiseer. Louis Stefanus Steenkamp, wat sy drama onder die naam Louis Kraal skryf, was op 21 Mei 1896 in die distrik Burgersdorp gebore as kind van welbekende boere in die distrik. Sy skoolopleiding ontvang hy aan Paarl Boys High School en hy studeer dan verder aan die Universiteit van Stellenbosch, waar sy hoofvak Geskiedenis is. Hier is hy baie bedrywig in die studentelewe en dien op verskeie liggame. So is hy lid van die studenteraad en minister van die studenteparlement. As lid van die debatsvereniging is hy toneeldirekteur en hoof van ’n komitee wat teateropvoerings organiseer en in 1930 is hy lid van die Suid-Afrikaanse Studentespan na Engeland om deel te neem aan ’n debatskompetisie. Hy behaal die B.A.-graad, B.Ed.-graad, M.Ed.-graad en D.Ed.-graad aan die Universiteit van Stellenbosch. Die titel van sy verhandeling is “Onderwys vir blankes in Natal 1824–1940: ’n populêr-wetenskaplike verhandeling”, wat in 1941 gepubliseer word. In 1931 trou hy met Blanche Olga Botton van Rhodesië, wie se ouers oorspronklik van Skotland is.


Marthinus Bergh (Kaap, 2 November 1696 – Kaap, Desember 1741) was landdros van Stellenbosch. Hy was die neënde kind van die ontdekkingsreisiger Olof Bergh, en sy vrou, Anna de Koning. Soos so baie ander jong manne van sy tyd, tree Bergh in April 1711 op vyftienjarige leeftyd as soldaat by die VOC in diens. In teenstelling met sy vader, wat 'n militêre loopbaan gekies het en toe die bevelvoerder aan die Kaap was, gaan Bergh spoedig oor na 'n siviele loopbaan en in Oktober 1714 word hy 'n klerk in die "secretarie" van die Raad van Justisie. In Desember 1720 word hy bevorder tot boekhouer en word terselfdertyd aangestel as adjunk van die fiskaal. Op 30 September 1721 volg hy Jacob Voet op as landdros van Stellenbosch en Drakenstein met sy hoofkwartier op Stellenbosch. Op 8 Desember 1722 dien Bergh 'n memorie by die Politieke Raad in waarin hy versoek om tot onderkoopman verhef te word. Die Raad staan dit toe en verhoog sy salaris tot 40 gulde per maand.


Hierdie lys beoog om die tegniese begrippe rondom ballistiek en die proses van herlaai van ammunisie saam te vat: A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Agtermekaarmagasyn Akkuraat Ammunisie Ammunisiekoper Ballistiek Ballistiese koëffisient Ballistiese tabel Basis Boor Bootstert Bosveld-toestande Dop Dopvorm Dryflading Dryfmiddel Eerste kruispunt Eksterne ballistiek Energie Geelkoper Geweer Grein Groef (groewe) Groepering Herlaai Holpuntammunisie Holpuntbootstert Interne ballistiek Kaliber Kamerdigtheid Kamerdruk Kinetiese energie Koeël Koeëlbaan Koeëlgewig Koeëlmassa Koeëlvorm Komponente Kop Kopermantel Knaldemper Krimping Kroon (van die geweerloop) Kruispunt Lading Loodkern Lugsleur Matrys Mikpunt Monolities Nek Neusboog Patroon Patroonmassa Penetrasievermoeë Plasingsdiepte Plat punte Platstert Ploftoestel Pompaksiegeweer Randslag Rif (riwwe) Ronde neus Rondte Sagtepuntkoeël Senterslag Siglyn Skerpneus Skootafstand Skootlyn Skouer Slaankrag Slagdop Sleurtraagheid Snelheid Spiraal Spitzer Spitzer bootstert Sprong Straaldigtheid Swaartekrag Swartkruit Teleskoop Terminale ballistiek Totale patroonlengte (TPL) Trajek Trajekkurwe Tromprem Trompsnelheid Uittrekker Verspreide groep Visier Vlakte-toestande Volmantel Ware trefpunt Wegbreekkoeël Zero-afstand


Die Breedekloof is een van drie wyndistrikte in die Breëriviervallei-wynstreek. Dit spog met 'n totaal van 28 wynkelders (11 produsentekelders en 17 privaat kelders). Die Breedekloof verteenwoordig 14,24% (13 029 hektaar) van Suid-Afrika se aanplantings van wyndruiwe-wingerde. Die meerderheid tradisionele kultivars kan in die Breedekloof gevind word, waarvan Chenin Blanc die algemeenste is. Die Breedekloof wyndistrik is geleë tussen Worcester en Paarl en vorm deel van die Breedevallei Plaaslike Munisipaliteit. Dit sluit die Rawsonville, Slanghoek, Goudini en Breërivier gebiede in. Die weste en suidweste van Breedekloof grens aan die Slanghoek- en Du Toitskloofberge en in die noordooste aan die Hexrivierberge. Die Breedekloof word gekenmerk deur 'n wye verskeidenheid van terroirs. Die streek grens aan twee bergreekse en lê tussen die Atlantiese Oseaan en die Klein Karoo. Die grond in die Breedekloof wissel van diep, swaar, swart grond tot sanderige skalie-grond in ou rivierbeddings. Hierdie unieke kombinasie van grond en klimaat maak dit 'n gunstige terroir vir wynproduksie. Die vallei ontvang 'n jaarlikse winterreënval van +/- 700 mm wat dit as 'n hoë-reënvalgebied in Suid-Afrika klassifiseer.


Kuno is 'n ou Duitse manlike voornaam. Kuno is die kortvorm van Konrad, en die name wat met "Kuni" gevorm word, soos byvoorbeeld Kunibert. Kuno von Petzold (1588–1638), Öko Haus-eienaar Kuno Bärenbold (1946–2008), Duitse skrywer Kuno von Disibodenberg (d. 1155), Ab van die Benediktynse-klooster van Disibodenberg Kuno II von Falkenstein (eintlik Konrad von Falkenstein; ~1320-1388), Aartsbiskop en keurvors van Trier Kuno von Falkenstein (Höllental) († 1343), Duitse adellike, landgoed-eienaar van die Höllental Kuno Fischer (1824–1907), Duitse filosoof Kuno Goda, Duitse kunstenaar Kuno Gonschior (1935–2010), Duitse kunstenaar Kuno Hämisegger (* 1956) Switserse ekonoom en bankier Kuno Kamphausen (1900–1934), Duitse politikus Kuno Klötzer (1922–2011), Duitse sokker-afrigter Kuno Kruse (* 1953), Duitse joernalis Kuno Lauener (Gebore 1961), Switserse sanger Kuno Lorenz (* 1932), Duitse filosoof Kuno von Minden († 1266), Biskop van Minden Kuno von Moltke (1847–1923), Duitse Luitenant-Generaal Kuno I von Münzenberg (d. 1207), 'n amptenaar van die Hohenstaufen-konings Kuno van Northeim (d. 1103), hertog van Beichlingen Kuno I von Rott (~1015-1086), paltsgraaf van Beiere Kuno II von Rott († 1081), seun van die paltsgraaf van Beiere Kuno I von Rott Kuno Petsch (1923–1967), Duitse komponis Kuno von Pfullingen (~1016-1066), Aartsbiskop van Trier Kuno von Praeneste (d. 1122), Biskop van Palestrina Kuno von Stoffeln (* 1365;


Malene Breytenbach (1948-) is ’n Afrikaanse skrywer. Breytenbach skryf verskeie liefdesverhale, maar lewer ook verskeie ander romans met ernstige temas. Sy skryf ook onder die skuilnaam Marilyn Bennet. Malene Breytenbach is op 1 September 1948 op Port Shepstone in Natal gebore. Haar pa en ma ontmoet mekaar in die Oos-Kaap. Die gesin emigreer na Rhodesië (tans Zimbabwe) en sy bly tot veertienjarige ouderdom in Gwelo (later Gweru) in Zimbabwe. Hier werk haar pa by die Dairy Marketing Board. Hulle woon op die dorp maar woon ook ’n tyd lank op ’n plaas. Op Gwelo ontvang sy haar skoolopleiding aan die Cecil John Rhodes Primary School en Chaplin High School. Die politieke onrus in Rhodesië neem toe. Die gesin keer in die sestigerjare terug na Suid-Afrika en woon in Pretoria, waar sy matrikuleer aan die Afrikaanse Hoër Meisieskool . Ná skool studeer sy ’n B.A.-graad behaal met Frans en Engels as hoofvakke en daarna ’n B.A. Honneurs-graad in Engels aan die Universiteit van Pretoria. Hierna werk sy as vertaler by onder meer Krygkor en word ook ’n beëdigde vertaler.


United Art Rating is 'n naslaanwerk wat sedert 1999 deur die vakbond van kunstenaars van Rusland (Artistst Trade Union of Russia) gepubliseer is om die kuns mark te ondersteun. Sergey Zagraevsky is die hoofredakteur. United Art Rating (voor 2012 United Artists Rating genoem) is 'n periodieke naslaanwerk waarin kunstenaars geklassifiseer word. Twee-en-twintig gedrukte weergawes is sedert 2016 gepubliseer met 'n totale sirkulasie van meer as 90 000 eksemplare. Daar is ook 'n elektroniese weergawe. Op 1 Januarie 2016 is 58.965 kunstenaars (skilders, grafiese ontwerpers, verhoogskilders, batikskilders, illustrators, rolprentmakers, beeldhouers, goudsmede, pottebakkers, installasie kunstenaars, ens.) geregistreer deur United Art Rating. Vir elke kunstenaar is die naam en verjaarsdag, die toegekende artistieke rang en indien dit van toepassing is die datum van die dood gelys. Die gradering sentrum (Rating Centre) is deel van die kunstenaars vakbond van rusland en het die status van 'n onafhanklike professionele jurie vry om te beoordeel en te besluit.


Die Witneus-papegaaivis (Scarus psittacus) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Palenose parrotfish. Die vis word tot 33 cm lank met slank, skraal lyf en gepunte kop. Aanvanklik is al die visse grysbruin tot rooibruin met 'n wit neus en rooi pektorale vinne. Die volwasse mannetjies het 'n kleur variasie: geel tot groen skubbe met salm-pienk rante, die lyf is partykeer geelbruin, die voorkop is soms pers, daar is soms pienk bande op die blou vinne, soms blou lyne om die bek en soms 'n blou stertvin. Die vis leef in tropiese strandmere en vlak aflandige koraalriwwe in water wat 1 tot 25m diep is. As onvolwasse visse leef die vissies in groepe saam en later as volwasse visse as alleenlopers. Hulle vreet alge. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/SpeciesSummary.php?ID=5553&genusname=Scarus&speciesname=psittacus&AT=Scarus+psittacus&lang=English The Reef Guide: Fishes, corals, nudibranchs & other invertebrates: East & South Coasts of Southern Africa.


Die tierklipkabeljou (Epinephelus posteli) is 'n vis wat voorkom in suidelike Madagaskar, Mosambiek en KwaZulu-Natal. In Engels staan die vis bekend as die Tiger rockcod. Die vis word tot 100 cm lank. Van ver af lyk die vis rooi, maar die lyf is bedek met klein, onreëlmatige rooibruin kolle wat geskei word deur ligter spasies tussenin. Vier ligte, nou strepe verskyn soms op die agterkant van die vis afhangende van sy gemoedstoestand. Die vis leef in aflandige koraalriwwe in water wat 5 tot 50 m diep is. Hulle is alleenlopers en rus soms op die koraalrif. Die vis vreet klein vissies en skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Russell, B., Situ, A. & Cornish, A. (Grouper & Wrasse Specialist Group) 2006. Epinephelus polyphekadion. In: IUCN 2013. IUCN Red List of Threatened Species.


Romanisches Café was die naam van een van Berlyn se voorste koffiehuise wat naby die Keiser-Wilhelm-gedenkkerk in die stadsdeel Charlottenburg geleë was en in die tyd voor die Nasionaalsosialistiese magsoorname in 1933 tot een van die gewildste kuierplekke vir kunstenaars en intellektueles ontwikkel het. In 1943 is dit tydens 'n geallieerde lugaanval vernietig. Op die plek, die plein Breitscheidplatz tussen Tauentzien- en Budapester Straße, is in 1965 'n moderne wolkekrabber, die Europa-Center, opgerig wat kantore en 'n winkelsentrum huisves. Die Amerikaanse luukse hotelketting Waldorf Astoria probeer in sy Berlynse hotel by die tradisie van die Romanisches Café aansluit met 'n moderne konsep vir sy koffiehuis ROCA en enkele literêre aanbiedings, al is dit tans nog oorwegend 'n nie-kulturele kuierplek vir toeriste en inheemse gaste. "www.berlin.de: Bezirksamt Charlottenburg-Wilmersdorf – Romanisches Café. Besoek op 10 Mei 2016". Geargiveer vanaf die oorspronklike op 4 Mei 2016. Besoek op 10 Mei 2016. www.berlin.de: Bezirksamt Charlottenburg-Wilmersdorf – Romanische Häuser. Besoek op 10 Mei 2016 "Waldorf Astoria se ROCA-koffiehuis". Geargiveer vanaf die oorspronklike op 4 Mei 2016. Besoek op 10 Mei 2016.


Die 2016 Formule Een Hongaarse Grand Prix (Hongaars: Formula 1 Magyar Nagydij 2016) is op 24 Julie 2016 op die Hungaroring in Budapest, Hongarye beslis. Dit was die 946ste wedren van die Wêreldbeker-Formule Een wat sedert 1950 gejaag is. Dit was sedert 1986 die een-en-dertigste uitgawe van die Hongaarse Grand Prix in die wêreldkampioenskap van Formule 1, en die elfde rondte van die kampioenskap in 2016. Die wedren het sonder voorval verloop en is deur Lewis Hamilton in sy Mercedes, sy vyfde van dié seisoen, gewen. Ná die toetsing van die tweede weergawe van die Halo deur Sebastian Vettel (Ferrari) en Gasly (Red Bull) vir ingebruikname in 2017, is daar steeds baie kritiek teen hierdie toestel. Christelike Horner, die direkteur van die Oostenrykse span, is van mening dat dit 'n "onelegante oplossing" vir die beskerming van die bestuurders bied, en meer tyd benodig word om die stelsel te verbeter. Hy het ook aangekondig dat hy nie vir die instelling van Halo in 2017 by die spanvergadering van einde Julie sal stem nie.


Die 2012 Formule Een Australiese Grand Prix is op 18 Maart 2012 in Melbourne, Australië, gehou. Dit was die eerste wedren van die kampioenskapseisoen en is deur Jenson Button in sy McLaren-Mercedes gewen.


Jules Lucien André Bianchi (* 3 Augustus 1989, † 17 Julie 2015, Nice, Frankryk) was 'n jong Franse motorrenjaer wat vir die Marussia F1-span in die FIA Formule Een-wêreldkampioenskap gejaag het. Bianchi het voorheen aan Formule Renault 3.5, GP2 en Formule Drie deelgeneem en was ook 'n Ferrari bestuurdersakademielid. Hy het in 2012 in Formule Een begin as 'n toetsbestuurder vir Sahara Force India. In 2013 het hy sy debuut gemaak vir Marussia met 'n 15de plek in sy eerste ren in Australië en sluit die seisoen af in 19de posisie, sonder enige punte. Sy beste vertoning in daardie jaar was 13de in die 2013 Maleisiese Grand Prix. In Oktober 2013 het die span bevestig dat hy weer vir die span die volgende seisoen sou jaag. In die 2014-seisoen 2014 behaal hy beide sy en die Marussia-span se eerste punte in Formule Een tydens die 2014 Monaco Grand Prix. Op 5 Oktober 2014, tydens die Japannese Grand Prix, het Bianchi in swaar reëntoestande beheer verloor oor sy Marussia en teen 'n groot sleepvoertuig gebots, en het ernstige breinbeserings opgedoen.


Francois Badenhorst (*18 September 1980; Brakpan, Gauteng), is ’n Suid-Afrikaanse sanger, liedjieskrywer en stigterslid van die Suid-Afrikaanse alternatiewe rockgroepe Fokofpolisiekar, Van Coke Kartel en Die Gevaar. In 2016 het Van Coke sy debuutsolo-album vrygestel. Van Coke het in Bellville, Wes-Kaap grootgeword. Daar het hy onder andere deelgeneem in die hoërskole se battle of the bands -kompetisies waar hy opgetree het as voorsanger. Van Coke se sterk Christelike opvoeding (sy pa was ’n dominee) het hom gelei tot die totstandkoming van die Christelike musiekgroep AS180. Van Coke het homself in die Bellville se ondergrondse musiekbedryf gevestig met die stigting van die groep “A Guy Called Gerald”. Hierdie groep het later hul naam verander na “New World Inside” wat ’n sterk pop-punk-invloed gehad het. In 2003, met die stigting van die bandgroep Fokofpolisiekar behaal Van Coke landswye bekendheid en herdoop homself na “Francois van Coke”. Die groep is aanvanklik begin as ’n grap om die konserwatiewe Afrikaanse gemeenskap te skok. Van Coke herinner hom dat sy “… ma het gehuil vir ’n dag of twee toe sy die naam van die groep gehoor het”.


Iblis of Iblies (Arabies: إبليس) is die duiwel in Islam. Hy is ook bekend as Sjaitan (شيطان, Shayṭān). Hy is ’n djin wat geweier het om voor Adam neer te kniel en toe uit die Paradys gewerp is. Die belangrikste doel van Satan is om mense en djins aan te moedig om bose dade te verrig deur hulle te verlei; dit word in die Koran "bose influisteringe" genoem. Satan en sy gevolg is die helpers van dié wat nie in Allah glo nie: "Ons het waarlik die duiwels vriende gemaak van die ongelowiges." Die naam Iblis kan van die Griekse woord διάβολος (diábolos) stam, wat ook die aanvanklike bron van die Afrikaanse woord "duiwel" is. Dit kan ook afgelei wees van die Arabiese werkwoordstam بَلَسَ (balasa, "hy het gewanhoop"). Die naam Sjaitan het dieselfde oorsprong as die Hebreeuse שָׂטָן (Sātān), ook die bron van "Satan" in Afrikaans. In die Islam word Sjaitan dikwels bloot as "die duiwel" vertaal, maar die term kan ook verwys na enige djin wat God nie gehoorsaam nie en Iblis volg.


Uit verskeie terreine van die samelewing is daar reeds opgemerk dat die hedendaagse jeug aan die begin van die een-en-twintigste eeu kenmerke toon van wat bekend staan as die generasie X-subkultuur, die slackers, ook genoem die postmoderne generasie; generasie Y; busters, met millennials as verwysing na die jongeres; die verlore generasie; generasie Dot-Com; generasie Z; en die net-generasie. Alhoewel die beskikbare inligting oor generasie X aanvanklik in hoofsaak gehandel het oor die jeug as subkultuur sedert die tagtigerjare van die twintigste eeu in Amerika, is dit steeds relevant vir die onderrig van Afrikaans wat aan die begin van die een-en-twintigste eeu in Suid-Afrika plaasvind. Die duidelike verband tussen generasie X in Amerika en adolessente (millenniër-) leerders van Afrikaans in die huidige Suid-Afrikaanse samelewing is geleë in die feit dat al hierdie leerders in 'n laat-kapitalistiese era gebore is. Hulle het grootgeword in ’n milieu waar die toenemende materialisme en welvaart weerspieël word deur die besit en gebruik van die televisie, rekenaarspeletjies en die internet.


Prof. Jan Kamp (Enschede, Nederland, 12 Desember 1862 – Potchefstroom, Transvaal, Suid-Afrika, 25 Julie 1924) was ’n skrywer, literêre kritikus en hoogleraar aan die Potchefstroomse Universiteitskollege vir Christelike Hoër Onderwys. As innige gelowige en stoere Calvinis het hy vaste koers en rigting aangedui, en op sy studente het hy 'n blywende invloed gehad; hy kon meedeel en inspireer en het hoofde en harte gevorm. As onderwysman was hy ’n vurige vegter vir CNO en onder die Afrikaners wat in die openbare pers die pen hanteer het, het hy 'n vername plek ingeneem. Kamp was 'n seun van 'n bakker in Enschede, Hermen Kamp (5 Julie 1826 – 26 November 1912), en sy vrou, Gezina Luijerink (geboorte- en sterfdatum onbekend). Hy het sy onderwys aan 'n kosskool ontvang en is daarna opgelei as onderwyser, waarna hy twee jaar onderwys gegee het aan 'n soortgelyke inrigting as dié waaraan hy onderrig is. Hy verwerf die “hoofdakte”, studeer twee jaar in die Lettere aan die Rijksuniversiteit, Utrecht, en dien daarna 10 jaar in die redaksie van De Standaard, die politieke dagblad van Abraham Kuyper.


Liggaamlike opvoeding (fisiese onderwys), ook in baie Statebondlande bekend as liggaamsoefening, is 'n opvoedkundige kursus wat verband hou met die liggaamsbou van die menslike liggaam. Dit word aangebied tydens primêre en sekondêre onderwys en moedig psigomotoriese vaardighede aan deur middel van spel, of die toepassing van beweging om gesondheid te bevorder. In Singapoer word van leerlinge vanaf die laerskool tot in juniorkollege vereis  om 2 ure se liggaamsoefening elke week te doen, behalwe tydens eksamens. Leerlinge kan speletjies speel soos sokker, pluimbal, kapteinbal, en basketbal tydens die meeste sessies. Onortodokse sport soos touchball,  skermsport en skaatplankry word soms gespeel. In die meer gesogte sekondêre skole en in die juniorkolleges word sport soos golf, tennis, skietkuns en muurbal gespeel. 'n Verpligte fiksheidsondersoek, NAPFA, word jaarliks in alle skole gedoen om die fisiese fiksheid van die leerlinge te bepaal.[verwysing benodig] Leerlinge word aan 'n reeks fiksheidstoetse onderwerp en word evalueer met goud, silwer, brons en druippunte. In Maleisië moet leerlinge van primêre en sekondêre skole 2 periodes of 1 uur liggaamsoefening doen, behalwe in die week voor die eksamen.


Rina Sherman is ’n dokumentêre filmvervaardiger en skrywer van ’n Afrikaanse roman. Rina Sherman word groot in Kaapstad, waar sy in 1969 haar laerskoolopleiding voltooi. Sy het ’n suster. Haar ouers, Thomas W.W. (Tommie) en Elisabeth Sherman, verhuis dan na Johannesburg, waar sy verder skoolgaan. Sy neem deurentyd musieklesse, skryf gedigte en neem ook kunsklasse. Na matriek neem sy vir twee jaar private klasse in komposisie en dan studeer sy vanaf 1977 aan die Konservatorium van die Universiteit van die Witwatersrand. Sy neem ook klasse in Antropologie, Kunsgeskiedenis, Sielkunde en Duits. Intussen behaal sy haar Lisensiaat in Musiek in 1980 aan die Trinity College of Music en voltooi dan die B.Mus. Honneurs-graad aan die Universiteit van die Witwatersrand in 1982. Sy is opgeleide klassieke musikant, maar besef gedurende haar studies dat sy haarself nie genoegsaam in musiek kan uitdruk nie en woorde en beelde ook nodig het. Sy werk dus hierna ook in die teater en in die filmbedryf. Na voltooiing van haar universiteitstudies werk sy vanaf 1982 by die Suid-Afrikaanse Uitsaaikorporasie as beeldmenger van drama- en musiekproduksies, maar sy maak ook onafhanklik verskeie dokumentêre en kortfilms, wat insluit “Eugene Jardin” en “Chicken Movie, Cluck!”


Sannie Steyn ( - 1962) was ’n Afrikaanse skrywer van kontreiverhale, jeugverhale en godsdienstige werke. Susanna Jacoba van den Heever is op 23 November gebore. Haar vader is C.F. van den Heever en haar moeder Louisa Elizabeth van den Heever (neé Engels). Gedurende die Anglo-Boereoorlog word haar vader gevange geneem en in ballingskap na Ceylon gestuur. Sy word groot op die plaas Langkuil in die distrik Lindley in die Oranje-Vrystaat en beskou die Riemland (daardie deel van die Noordoos-Vrystaat in die omgewing van Lindley, Reitz en Frankfort, die sogenaamde mieliegordel), as haar hartland. Haar skoolopleiding ontvang sy op Lindley, Bethlehem en Bloemfontein. Hierna word sy onderwyseres op Bethlehem voordat sy trou met Gideon Francois Steyn, wat oorspronklik van Swellendam kom. Hy is ’n direkte afstammeling van die eerste stamouer Steyn wat hom in Suid-Afrika vestig uit Leeuwarden in Holland. Later gee hy onderwys aan die Hoërskool Die Punt op Mosselbaai, waar die gesin hulle vestig. Die egpaar het vier kinders, drie seuns (Johan, Cornelis en Deon) en ’n dogter (Monica), wat ook die jongste kind is.


Blousaadsoetgras (Megathyrsus maximus syn. Panicum maximum) is 'n grasspesie wat veral in WWF-ekostreek AT1012 (die rivierklowe van Maputa- tot Pondoland) voorkom. Op die SANBI-rooilys word dit as veilig gelys. Dit kom ook buite Suid-Afrika voor. Hierdie gras het hoë waarde vir beweiding SANBI-rooilys. P C V du Toit Objektiewe weidingsindekswaardes van Nama-Karoo plantegroei: grasse en bossies van die Karoo. Wikimedia Commons het meer media in die kategorie Blousaadsoetgras.


Walaho IV., ook bekend as Werner IV († voor 891), van die familie van die Walahone, was ná 840 graaf/hertog in die Wormsgau. Hy was waarskynlik die stamvader van die Saliërs. Walaho was getroud met Oda, 'n dogter van die Rupertynse Rutpert III en met Wiltrud (Waldrada) van Orleans. Oda was 'n suster van Guntram en Robert die Dapper. Robert III is opgevolg deur sy seuns Guntram (tot 837) en Robert die Dapper (tot 840), graaf/hertog in Wormsgau, voordat haar swaer Walaho die hertogdom oorgeneem het, nadat Robert die Dapper na die Wes-Frankiese Koninkryk vertrek het,. 'n Moontlike dogter van Walaho was Wiltrud (903-933) wat met die Konradynse graaf/hertog Eberhard getroud was en daarom ook die moeder van Konrad Kurzbold was. Andreas Thiele: Erzählende genealogische Stammtafeln zur europäischen Geschichte, Band I, Teilband 1, 1993 Rüdiger E. Barth: Der Herzog in Lotharingien im 10. Jahrhundert. 1990 Detlev Schwennicke: Europäische Stammtafeln. Neue Folge Band I. 1, 1998 Rutpert III (of Robert III) († voor 834), graaf/hertog in Wormsgau en in die Oberrheingau, van Niederlahngau en in die Ortenau (oorlede 902/903)


James Edmund Caan (gebore op 26 Maart 1940) is ’n Amerikaanse akteur. Ná vroeë rolle in rolprente soos El Dorado (1966), het Caan in die 1970's meer bekend geraak in groot rolle in prente soos Brian's Song (1971), The Godfather (1972), The Gambler (1974), Rollerball (1975) en A Bridge Too Far (1977). Van sy latere noemenswaardige prente sluit in Thief (1981), Misery (1990), For the Boys (1991), Bottle Rocket (1996) en Elf (2003), sowel as die rol van "Big Ed" Deline in die televisiereeks Las Vegas (2003–2008). Vir sy rol in The Godfather is hy vir ’n Oscar vir beste manlike byspeler benoem. Caan het in Off-Broadway-produksies verskyn voordat hy in 1961 sy Broadway-debuut in Blood, Sweat and Stanley Poole gemaak het. Hy was ook in TV-reekse soos The Untouchables (1959), The Alfred Hitchcock Hour (1955-'60), Kraft Suspense Theatre (1963-'65), Combat! (1962-'67), Ben Casey (1961-'66), Dr. Kildare (1961-'66), Route 66 (1960-'64) en Naked City (1958-'63).


Suna de Villiers (1916–2007) was 'n Afrikaanse skryfster van kinderlektuur en was getroud met die taalkundige Meyer de Villiers. Susanna Margaretha Zondagh (Suna) Dreyer is op 25 Mei 1916 in Kaapstad gebore. Haar ouers is Andries Jacobus Dreyer en Helena Susanna Raubenheimer. Sy het twee broers en uit haar pa se vorige huwelik het sy vyf halfbroers en drie halfsusters gehad. Sy ontvang haar skoolopleiding aan die Hoërskool Jan van Riebeeck in die stad. Ná skool studeer sy aan die Universiteit Stellenbosch en is een van die eerste studente wat in maatskaplike werk opgelei word. Sy is getroud met die bekende taalkundige Meyer de Villiers en hulle het ’n seun en vier dogters. Die laaste 5 jaar van haar lewe woon sy in 'n aftree-oord in Swellendam, waar sy op 2 Mei 2007 oorlede is. “Haai Selina, jok jy nie?” is ’n kinderboek met illustrasies deur Cora van Eeden. Van haar kinderversies word opgeneem in die versamelbundel “Nuwe Kleuterverseboek”. Sy vertaal Thea Dubelaar se “Nettie” en Charles Shields se “Bouers van die moderne beskawing” in Afrikaans en saam met haar man vertaal sy ook “Fabels en legendes” van Bruno Nardini uit Italiaans na Afrikaans.


Die klipkreupelbos (Oldenburgia paradoxa Less.) is 'n blomplant wat voorkom in die Wes-Kaap. Op die SANBI-rooilys is die plant as veilig (LC) gelys. Dit is endemies aan Suid-Afrika. Die plant het 'n ongewone, harde kussingvorm met donkergroen blare wat aan die onderkant wit en dig behaard is. Die kussing kan 30 cm hoog word. Dit kry taankleurige blomhofies van 2,5 cm deursnee. Dit groei in die hoë bergfynbos van Villiersdorp tot Avontuur. "SANBI-rooilys" (in Engels). Geargiveer vanaf die oorspronklike op 8 April 2016. "PlantZAfrica" (in Engels). Geargiveer vanaf die oorspronklike op 21 Maart 2016.


Prévot van der Merwe (1952–2004) was 'n professor in Opvoedkunde aan die Universiteit van Wes-Kaapland en ’n Afrikaanse digter en skrywer van jeugverhale. Pierre Prévot van der Merwe is op 14 Augustus 1952 in Port Elizabeth gebore waar hy grootword en aan die Hoërskool Andrew Rabie matrikuleer. Hy is die seun van Pieter du Toit van der Merwe en Almini Ferreira. Sy broer is Quintus van der Merwe, ook 'n skrywer en verbonde aan die Wes-Kaapse Taalkomitee. Na skool studeer hy verder aan die Universiteit van Port Elizabeth en verwerf ’n B.A.-graad, ’n B.A. Honneurs-graad in 1975 en in 1981 ’n M.A.-graad met ’n verhandeling oor “Seksualiteit as literatuur met toespitsing op Gangreen I, Black Venus”. Aan die Universiteit van Wes-Kaapland in Kaapstad behaal hy in 1984 ’n B.Ed.-graad en in 1994 ’n D.Ed.-graad met ’n proefskrif oor  “Skryfkuns op skool: Leser, leerstof en literatuurdidaktiek”. Hierdie proefskrif kan beskou word as een van die beste navorsingstukke van sy soort, veral aangesien hy hier met sy eie verlede breek en die dilemma uitbeeld van die politiek misdeeldes wat nie kan skryf nie en ook nie met die skryfwerk van belangrike outeurs in aanraking kan kom nie.


Die waterysterpruim (Drypetes arguta (Müll.Arg.) Hutch.) is 'n plant wat inheems aan Suid-Afrika is. Dit kom in Oos-Kaap en KwaZulu-Natal voor, onder ander in die kuswoud van Maputaland. Op die SANBI-rooilys is dit as veilig (LC) gelys. Takke Loof Vrug of: basterwitysterhout "SANBI-rooilys". Geargiveer vanaf die oorspronklike op 12 Junie 2020.


Hierdie lys bevat die Protestantse kerkhervormers uit die tydperk van die Reformasie in Europa.


Die Britse algemene verkiesing van 2005 was 'n algemene verkiesing wat op 5 Mei 2005 in die Verenigde Koninkryk gehou is. Die Arbeidersparty (bekend in Engels as Labour) het, vir die derde keer sedert 1997, ’n algehele meerderheid in die laerhuis van die Britse parlement behaal. Na die verkiesing was Tony Blair steeds die eerste minister. "Historic third term for Labour" – besoek 23 November 2016 (en) Wikimedia Commons het meer media in die kategorie Britse algemene verkiesing van 2005. Hierdie artikel is ’n saadjie. Voel vry om Wikipedia te help deur dit uit te brei.


Die papierkannetjie (Conophytum burgeri L.Bolus) is 'n knopie wat net naby Aggeneys in die noordelike Boesmanland aangetref word. Die wetenskaplike naam burgeri verwys na die familie Burger wat die kwartsietvlakte naby Aggenys besit het waar hierdie knopie aangetref is. Hierdie grond is nou die besit van die Black Mountain-mynboubedryf, maar hulle beskerm die plek waar dit voorkom. Hierdie deel van die sukkulente Karoo is die enigste plek waar dit aangetref is. Hierdie knopie is 'n dwergplantjie met 'n besondere vorm wat dit, teen die kwartsietagtergrond waar dit voorkom, uiters moeilik maak om te vind. Dit word net 2 cm hoog en 4,5 cm in deursnee en het die vorm van 'n eier. Dit is eintlik twee vergroeide dik blare. Dit kan groen van kleur wees, maar ook rooierig soos robyn, maar dit is dikwels oortrek met 'n papieragtige omhulsel wat eintlik die uitgedroogde reste van die vorige seisoen se blare is. Hierdie bedekking maak die plantjie nie net moeilik om te vind nie, maar die omhulsel is ook 'n beskerming teen die son.


Kawango-Wes is sedert 8 Augustus 2013 een van die 14 streke van Namibië. Die streek se naam is van die Kawango's afgelei. Kawango-Wes se hoofstad en grootste stad is Nkurenkuru. In die weste word die streek deur Oshikoto en Ohangwena begrens en in die ooste deur Kawango-Oos. Die Okavangorivier vloei deur die streek, digby die grens met Kawango-Oos. Op 8 Augustus 2013 is Kawango opgedeel in Kawango-Oos en Kawango-Wes. In die noorde is Angola geleë en in die suide Otjozondjupa. Hierdie artikel is ’n saadjie. Voel vry om Wikipedia te help deur dit uit te brei.


Die Paarl Post is 'n plaaslike koerant in Suid-Afrika wat hoofsaaklik in die Paarl, Wellington en Franschhoek in die Wes-Kaap versprei word. Dit is 'n tweetalige weekblad in Afrikaans en Engels met 'n oplaag van 17 000 kopieë. Die leserstal word op 92 000 geskat en is grootliks Afrikaanssprekend. Die koerant het gewoonlik 32 tot 48 bladsye en word in poniekoerant-formaat gedruk. Die inhoud fokus op algemene nuus, sport, sosiale lewe en ontspanning. Dit bevat ook bylaes wat aan sake- en die eiendomsmark gewy is. Die Paarl Post is vir die eerste keer op 14 Januarie 1905 gepubliseer en is die opvolger van Die Afrikaanse Patriot, die eerste Afrikaanse koerant in Suid-Afrika. In 1995 het Media24, 'n filiaal van die Naspers-mediagroep 'n 50% aandeel bekom. Naspers het hulle belang in 2002 na 75% uitgebrei. Sedertdien behoort die Paarl Post aan die mediagroep Boland Koerante, wat veertien plaaslike titels uitgee, en self 'n filiaal van Naspers is. Amptelike webtuiste Geargiveer 24 September 2011 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Pieter Willem van Drimmelen (Tegal, Java 19 November 1873 – Lulanga, Angola, 25 Februarie 1919) was ’n predikant in die Nederduitsch Hervormde Kerk en die stigter van dié kerk se gemeente in Humpata, Angola, ná die skeuring in die Gereformeerde kerk Humpata in 1908. Pieter van Drimmelen was die seun van Govert Cornelis van Drimmelen. Toe hy ses jaar oud is, keer die gesin in 1879 van Java af na Rotterdam, Nederland, terug. Van Drimmelen het sy skoolloopbaan aldaar begin, maar moes sy studie twee keer om gesondheidsredes onderbreek. Sy groot ideaal was om predikant te word, maar geldelike probleme het verhinder dat hy verdere akademiese opleiding ondergaan; daarom begin hy werk by die pos-en-telegraafdiens. Van Drimmelen het in 1895 na die Zuid-Afrikaansche Republiek verhuis waar hy as plaasskoolonderwyser in die wyk Elandsrivier, distrik Pretoria, aangestel is. In dié tyd kon hy sy studie aan die Staatsgymnasium voortsit en word in 1898 onderwyser op Gemsbokfontein in dieselfde distrik met 'n derdeklassertifikaat, uitgereik deur die Raad van Eksaminatore in die Transvaalse hoofstad.


Camagüey is die grootste provinsie in Kuba met 'n oppervlakte van ongeveer 15 400 vk km. Die provinsie se hoofstad, Camagüey, het vandag sowat 320 duisend inwoners. Provinsies van Kuba Oficina Nacional de Estadísticas (Kuba) Geargiveer 11 Maart 2019 op Wayback Machine (es) Hierdie artikel is ’n saadjie. Voel vry om Wikipedia te help deur dit uit te brei.


Die krimpsiekbos (Tylecodon wallichii (Harv.) Toelken) is 'n plant wat endemies is aan Suid-Afrika en wat op die SANBI-rooilys as veilig (LC) gelys is. Dit kom in die drie Kaapprovinsies voor. Dit kom op klipperige rande van Namakwaland tot die Klein Karoo in die Sukkulente Karoo voor. Dit is 'n houtige struikie met 'n knobbelrige stam wat tot 6 cm in deursnee kan word. In die winter het dit dik sukkulente blare aan die toppe van 'n stam of 'n tak. In die droë heet somer verloor dit sy blare en rus die plant. Dit groei baie stadig. Die blare is uiters giftig as hulle geëet word. Uit krimpsiekbos is cotyledosied geïsoleer, wat in 'n dosis van 0,01-0,015 mg per kg liggaamsgewig krimpsiekte kan veroorsaak. In die Kaapse etnobotanie word dit as 'n pap vir absesse gebruik. "SANBI-rooilys" (in Engels). Geargiveer vanaf die oorspronklike op 20 September 2015. "Llifle" (in Engels). Geargiveer vanaf die oorspronklike op 14 Desember 2017. Besoek op 29 November 2016.


Die tonnabossie (Pavetta harborii S.Moore) is 'n boom wat inheems is aan die noordooste van Suid-Afrika en Botswana. Dit groei in diep sanderige grond en dit is 'n struik of boom van 2,5 tot 6 m hoog. Die plant is giftig en veroorsaak gousiekte wat hartaanvalle onder herkouers tot gevolg het. Landbou.com Faffa Malan. http://redlist.sanbi.org/species.php?species=1446-32 African Plant Database.


Die Tongakatjiepiering of wilde-appel (Gardenia cornuta Hemsl.) is inheems aan Suid-Afrika. Dit kom in die provinsies KwaZulu-Natal, Mpumalanga, Gauteng en Limpopo voor en ook in eSwatini en die suide van Mosambiek. Op die SANBI-rooilys is dit as veilig gelys. Die plant is 'n geoksiel. Dit is 'n struikie of baie vertakte boom wat 3 tot 5 m hoog kan word. Sy takkies kan dik dorings dra. Die stam is witgrys van kleur en het 'n gladde bas. Die blare is ook glad en staan in groepies van drie saam. Hulle is 2-3 cm lank en glimmend groen van kleur. Die blomme is skouspelagtig. Hulle is wit, maar word later geel en het 'n aangename soet geur. Tussen Februarie en Augustus is daar talle goue peervormige vrugte wat 4-5 x 3-3,5 cm groot word. Apies en njala vreet die vrugte en help die saadjies versprei. "SANBI-rooilys" (in Engels). Geargiveer vanaf die oorspronklike op 24 Maart 2020.


Tydens die Italiaanse referendum van Desember 2016 is Italiaanse kiesers gevra om vir of teen die grondwetlike wysiging van 2016 te stem. Die stemming het op 4 Desember 2016 plaasgevind. Die uitkoms was 'n oorwinning vir die nee-stem. Die Italiaanse eerste minister Matteo Renzi het vir die "Ja"-stem beywer. Na die afloop van die referendum, het hy sy bedanking aangekondig. Vraag: Approvate il testo della legge costituzionale concernente "disposizioni per il superamento del bicameralismo paritario, la riduzione del numero dei parlamentari, il contenimento dei costi di funzionamento delle istituzioni, la soppressione del CNEL e la revisione del Titolo V della parte II della Costituzione", approvato dal Parlamento e pubblicato nella Gazzetta Ufficiale n. 88 del 15 aprile 2016? (it) Italië leier kwyt Geargiveer 6 Desember 2016 op Wayback Machine - besoek op 5 Desember 2016 (af)


Die risosfeer is 'n mikrobioom wat gevorm word deur die grond wat in onmiddellike aanraking met die wortels van plante is. Daar word 'n enorm wye verskeidenheid organismes in hierdie mikrobioom aangetref en dit word soms met die term "die plante se tweede genoom" aangedui. Die hoeveelheid genetiese inligting in hierdie tweede genoom kan baie groter wees as die inligting in die plant se eie gene. Die risosfeer se mikrobegemeenskap verteenwoordig die grootste voorraad genetiese verskeidenheid op aarde. Per gram wortel kan daar 1011 mikrobeselle wees wat meer as 30 000 prokariotiese spesies verteenwoordig. Daar bestaan 'n sterk wisselwerking tussen die plant en die risosfeer se bewoners. Die plant se wortel skei stowwe uit waarmee die risosfeer beïnvloed word en die een plant het nie dieselfde risosfeer as die ander nie. Een groep mikrobes wat in die risosfeer leef is die stiktofbindende bakterieë wat vermag die stikstof van die lug -wat baie min reaktief is- om te sit in stikstofverbindings. Plante vermag nie om dit self te doen nie, maar daar is samewerking tussen byvoorbeeld grasspesies soos koring en mielies met bakteriespesies uit die genus Azospririllum in hul risosfeer wat 'n voordelige effek op die plantegroei het.


Reuven (Ruvi) Rivlin (Hebreeus: ראובן ריבלין , [ʁeʔuˈven ʁivˈlin], luister (hulp·inligting); gebore op 9 September 1939 in Jerusalem) is 'n Israelse politikus wat aan die Likoed-party behoort. Hy was 2014 tot 2021 die tiende president van Israel. Van 1988 tot 1992 en van 1996 tot 2014 was hy 'n lid van die Knesset gewees. Van 2003 tot 2006 en van 2009 tot 2013 was hy ook die voorsitter van die Knesset. Van 2001 tot 2003 was hy daarbenewens die minister van kommunikasie in die Sharon I-kabinet. Rivlin was in die intelligensiediens van die Israeliese Lëer en het tydens die Sesdaagse Oorlog aan die Jerusalem-brigade deelgeneem. Vervolgens het hy in die regte aan die Hebreeuse Universiteit van Jerusalem studeer. Wikimedia Commons het meer media in die kategorie Reuven Rivlin. (en) Reuven Rivlin, Knesset-webwerf Hierdie artikel is ’n saadjie. Voel vry om Wikipedia te help deur dit uit te brei.


Die Kalahari se droë savanne is 'n WWF-ekostreek wat dele van die Noord-Kaap van Suid-Afrika, Botswana en Namibië omvat. Die gebied het 'n geharde klimaat met temperatuurskommelings tussen dag en nag van tot 45 °C. Dit reën op ongereelde tye, gewoonlik as donderstorms in die somertyd. Dit bestaan vir 50% uit gras- of struikveld en slegs 5% is bedek met bome, soos die kameeldoring. "WWF AT1309" (in Engels). Geargiveer vanaf die oorspronklike op 16 Oktober 2019. "jpl NASA" (in Engels). Geargiveer vanaf die oorspronklike op 18 November 2016.


Ela is die vierde koning van die noordelike koninkryk van Israel. Hy was die seun en opvolger van koning Baesa. Ela was om die lewe gebring deur Zimri, wie vervolgens koning was geword. Hy het altesame 2 jaar regeer. Die Bybel (1953-Vertaling) Reinecker, Fritz: Lexikon zur Bibel. R. Brockhaus Verlag, Wuppertal 1981. ISBN 3-417-24528-1 Lys van konings van Israel Lys van persone in die Bybel Hierdie artikel is ’n saadjie. Voel vry om Wikipedia te help deur dit uit te brei.


Tati is die historiese naam vir die landstreek rondom Francistown in die ooste van Botswana. Die gebied lê tussen die Shashe- en die Ramokgwebanariviere, die grens met Zimbabwe. Francistown, die hoofdorp van die streek, lê by die samevloeiing van die Tati- en die Incheriviere. Al die riviere is gewoonlik sandlope en het slegs water in die reënseisoen. Die ekonomie van die streek wentel teenswoordig hoofsaaklik om die beesboery en toerisme. Alhoewel ook met varke, mielies, en sorghum geboer word. In 1964 is die laaste goudmyn gesluit, maar die delf van nikkel, koper, platinum en palladium het later nog 'n klein bydrae tot die ekonomie gelewer. Beide die hoofpad en die spoorlyn van Suid-Afrika na Bulawayo in Zimbabwe loop deur Francistown. Die inwoners van die streek onderhou nog noue bande met Matabeleland (Matabeleland-Suid). Vroeë swart gemeenskappe het reeds goud in die Tati-omgewing aangetref. Karl Mauch was in die laat 1860's die eerste persoon wat in die moderne geskiedenis hier die eerste goud in Suider-Afrika ontdek het. Dit lei tot die eerste goudstormloop en Tati is die eerste gebied in die subkontinent waar blankes goud gedelf het.


Geeldikkop is 'n ernstige fotodinamiese siekte by Afrikaskape en -bokke, wat gevoelig word vir sonlig deur die vreet van 'n plant, die duwweltjie. Die diere ontwikkel geelsug en edeem van die kop. Die gifstof verstop die lewer se galbuise. Hul vel raak liggevoelig en hulle soek skaduwee op. As diere herstel, kan hul velle verhard en afdop. Die oorsaak van die vergiftiging is 'n steroïed, saponien, in die plant. As die plant verlep, word hierdie stof omgesit in diosgenien, wat weer ander stowwe oplewer soos epismilagenien en episarsasapogenien. In die skaap se lewer reageer dit met glukoronsuur en die epismilagenien- en episarsasapogenienglukoriniede vorm met kalsium onoplosbare soute wat as kristalle in die galbuis neerslaan en dit verstop. 'n Ander probleem is dat die verlepte plant dikwels deur swamme soos Pithomyces chartarum aangetas word wat 'n stof produseer wat ekseem kan veroorsaak. "Merriam-Webster" (in Engels). Geargiveer vanaf die oorspronklike op 4 November 2019. "Vraag vir Faffa". Geargiveer vanaf die oorspronklike op 3 Augustus 2014. "Angoras" (in Engels). Geargiveer vanaf die oorspronklike op 28 Oktober 2019.


Jacobus Gideon Engela (* 3 Februarie 1862, Ceres – † 26 September 1950, Krugersdorp ) was ’n vroeë Afrikaanse skrywer van kortverhale en romans. Jacobus Gideon Engela is op 3 Februarie 1862 op Ceres in die Kaapprovinsie gebore. Na die dood van sy ouers terwyl hy slegs sewentien jaar oud is, moet hy vir homself sorg en hy doen verskeie werke en verhuis dikwels. Eers werk hy vir ’n kort rukkie as fotograaf, maar vind die toerusting van daardie tyd moeilik om te bemeester. Hierna vestig hy hom op Victoria-Wes, waar hy as ’n klerk in ’n handelsonderneming werk, maar hierdie besigheid gaan tot niet. Hy gaan dan na Sutherland, waar twee van sy broers woon en gaan dan saam met een van sy broers terug na Ceres. Hier maak die plaaslike predikant, ds. J.A. Stegmann, reëlings dat hy by die kweekskool verder leer vir predikant, maar hy kom in opstand teen hierdie plan en vestig hom op Grootrivierstasie. Hier verhuur hy hom aanvanklik aan ’n transportryer en tree daarna steeds as transportryer in die voltydse diens van die firma Buksman en Van der Spuy.


Jeanette Ferreira (gebore 20 April 1954) is ’n Afrikaanse skrywer, digter en uitgewer. Jeanette Ferreira is op 20 April 1954 naby Tzaneen in die Duiwelskloof Hospitaal (tans Modjadjiskloof) gebore as laatlam in ’n gesin van vier kinders, Jan, Faan, Magda en Jeanette vir die ouers Tom en Sophia Ferreira, piesangboere in die Laeveld. Haar groot-grootoupa was 'n Portugese transportryer, Thomas Ignatius, oorspronklik van Port Elizabeth, getroud met haar Franse ouma, Jeanette Theron. Sy word groot op die familieplaas Deerpark naby Tzaneen. As professor aan die Universiteit van Zoeloeland ontmoet sy die historikus Floris Albertus (Albert) van Jaarsveld. Hulle tree in die huwelik op 3 Desember 1983 en ’n dogtertjie, Sophia Magdalena (Dalena), word op 12 Februarie 1986 gebore. Sedert 2014 woon sy en haar man Albert weer op Mtunzini. Hulle dogter is getroud met die skrywer Erika Murray-Theron se seun Thomas. Haar skoolloopbaan begin sy aan die Laerskool Tzaneen. In 1971 in standerd nege onderneem sy saam met ’n klomp vriendinne ’n reis deur Europa en sy matrikuleer in 1972 aan die Hoër Landbouskool Merensky op Tzaneen.


Pieter Johannes Hendrik Coetsee (Burgersdorp, Kaapkolonie, 24 April 1889 – Johannesburg, Transvaal, Suid-Afrika, 15 Mei 1964) was ’n onderwyser, toneelmens en een van die eerste Afrikaanse omroepers. Pieter Coetsee is in die Noordoos-Kaap as seun van ’n Kaapse rebel gebore in die dae toe ds. M.P.A. Coetsee jr. leraar was van die plaaslike Gereformeerde kerk en proff. Dirk Postma en Jan Lion Cachet die dosente aan die Teologiese Skool Burgersdorp. In die moeilike jare ná die Rebellie (1914), die Eerste Wêreldoorlog (1914–'18) en die arbeidsonluste aan die Rand (1922) het oom Pieter, soos hy algemeen bekendgestaan het, waardevolle kulturele vormingswerk in die suidelike voorstede van die Goudstad verrig. Hy was onderwyser aan die Turffonteinse Afrikaansmediumskool, ’n kerkraadslid van die Gereformeerde kerk Johannesburg-Suid, ’n toneelmens en toegewyde afrigter van deelnemers aan die kunswedstryde van die Afrikaanse Kunsvereniging. Die Turffonteinse Asafkoor, wat later wyd bekend sou word, is in 1924 aan sy huis gestig en in die beginjare van die Afrikaanse radio was hy dikwels agter die mikrofoon.


Hamiltoniese meganika is 'n teorie wat ontwikkel het as 'n herformulering van klassieke meganika en dit voorspel dieselfde uitkomste as nie-Hamiltoniese-klassieke meganika. Dit maak gebruik van 'n ander wiskundige formalisme en het 'n meer abstrakte begrip van die teorie verskaf. Histories was dit 'n belangrike herformulering van klassieke meganika, wat later bygedra het tot die formulering van statistiese meganika en kwantum meganika. Hamiltoniese meganika was eerste geformuleer deur William Rowan Hamilton in 1833 vanaf Lagrange-meganika, 'n vorige herformulering van klassieke meganika in 1788 deur Joseph Louis Lagrange. Hamiltoniese meganika en Lagrange-meganika vorm saam die twee hoof vertakkings van analitiese meganika.


Pierre Basson (1880–22 Januarie 1906) was Suid-Afrika se eerste gedokumenteerde reeksmoordenaar. Hy het minstens nege mense in sy agterplaas in Claremont, Kaapstad om die lewe gebring en begrawe sodat hy hulle lewensversekering kon opeis. Toe polisielede by sy huis opdaag, het hy homself geskiet. Pierre Corneille Faculys Basson is in 1880 gebore en maak hom op vroeë ouderdom al aan wrede dade skuldig. Op 12 val hy 'n seun met 'n mes aan en hy het genot uit die lyding van diere geput. Hy het onder andere daarvan gehou om voëls te vang en dood te martel. Hy het ook katte se pote afgekap, om te kyk hoe hulle van die pyn krul. As volwassene het Basson geld aan mense uitgeleen. Leners moes hom as begunstigde op hul versekeringspolisse nomineer, waarna hy hulle tussen 13 Februarie 1903 en 22 Januarie 1906 doodgemaak het om die geld op te eis. Basson se eerste slagoffer was sy broer Jasper, wat hy tydens 'n visvang-uitstappie op 4 Februarie 1903 verdrink het. Jasper se liggaam is nooit gevind nie en die versekeringsmaatskappy wou aanvanklik nie die polis uitbetaal nie, tot hulle deur 'n hof beveel is om dit te doen.


Die 39ste jaarlikse Cannes-rolprentfees is van 8-19 Mei 1986 gehou. Die Amerikaanse regisseur en vervaardiger Sydney Pollack was die voorsitter van die jurie. Altesaam 52 rolprente en kortfilms het om pryse meegeding. Die Britse rolprent The Mission van die regisseur Roland Joffé het die Palme d'Or gewen. Die fees is geopen met Roman Polanski se Pirates en afgesluit met El Amor brujo van Carlos Saura. Mathews, Jack (20 Mei 1986). "'Mission' Successful; Joffe Film Top Winner". Los Angeles Times. Besoek op 10 Desember 2013. "Very Sincerely Yours, Jeremy Irons". Chicago Tribune (in Engels). 19 November 1986. Geargiveer vanaf die oorspronklike op 29 November 2017. Besoek op 10 Desember 2013. "Cannes: It's A Wrap". Geargiveer vanaf die oorspronklike op 15 April 2016. Besoek op 10 Desember 2013. "1986 - Formal Wear (required)" (in Frans). Geargiveer vanaf die oorspronklike op 4 Maart 2016. Besoek op 10 Desember 2013. "4 American Films Make It To Cannes" (in Engels). Geargiveer vanaf die oorspronklike op 23 Desember 2015. Besoek op 10 Desember 2013. Bernstein, Richard (9 Mei 1986).


Aldara Park is 'n voorstad van Johannesburg, Suid-Afrika. Dit is in Johannesburg se B-streek geleë. "Subplek Aldara Park". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Bryanbrink is 'n klein voorstad van Johannesburg, Suid-Afrika. Dit is in Johannesburg se B-streek geleë. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Craighall Park is 'n voorstad van Johannesburg, Suid-Afrika. Dit is in Johannesburg se B-streek geleë. "Subplek Craighall Park". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Dunkeld is 'n voorstad van Johannesburg, Suid-Afrika. Dit is in Johannesburg se B-streek geleë. Dit grens aan die voorstede Hyde Park en Illovo in die noorde, Rosebank in die suide en in die weste, Dunkeld-Wes. "Subplek Dunkeld". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Forest Town is 'n noordelike voorstad van Johannesburg, Suid-Afrika. "Subplek Forest Town". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Atholl is 'n voorstad van Johannesburg, Suid-Afrika. "Subplek Atholl". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Strijdompark is 'n besigheidsgebied van Johannesburg, Suid-Afrika wat sentraal in Randburg geleë is. "Subplek Strijdompark". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Lyme Park is 'n voorstad van Johannesburg, Suid-Afrika. "Subplek Lyme Park". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


New Brighton is 'n voorstad van Johannesburg, Suid-Afrika wat op die grens tussen Randburg en Sandton geleë is. "Subplek New Brighton". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Nita Griessel (*3 Oktober 1936, Vryburg –) is ’n Afrikaanse skrywer van ontspanningslektuur en liefdesverhale. Gedurende haar loopbaan verskyn daar meer as 70 verhale uit haar pen. Juanita Rademeyer is op 3 Oktober 1936 op die plaas Senekal in die distrik Vryburg naby die Kalahari gebore, waar sy ook grootword. Sy is die jongste van agt kinders. Haar ma, Lizzie, was ’n onderwyseres. Sy matrikuleer op Vryburg, waarna sy aan die Universiteit van Stellenbosch studeer en in 1956 ’n H.P.O.D. (Hoër Primêre Onderwysdiploma) behaal. Sy gee agtereenvolgens skool in Parow-Noord, Warrenton en Calvinia. By laasgenoemde skool is sy inwonende onderwyseres in die skoolkoshuis en sy ontmoet hier haar toekomstige man. Na haar troue met die boer Ernst Griessel op 4 Julie 1964 op Vryburg vestig sy haar op die plaas Nuwelande naby Loxton in die Karoo. In later jare is sy skoolhoof op Loxton, maar tussendeur maak sy haar twee kinders (Erich, ’n lid van die Suid-Afrikaanse Weermag, en Nicolette, ’n rekenmeester) groot en skryf feitlik voltyds aan die meer as sewentig romans wat uit haar pen verskyn.


Sanet Groenewald is ’n Afrikaanse skrywer. Sy word groot in die Vrystaat en gaan skool in Bloemfontein. Hier trou sy met ’n prokureur en uit die huwelik word ’n seun (Riaan) en ’n dogter (Lana) gebore. Wanneer die verhouding in troebel waters beland, onderneem sy vir drie maande ’n toer deur Europa om duidelikheid oor haarself en haar situasie te probeer verkry en besoek onder andere Italië. By haar terugkoms skei sy en vestig haar en die kinders op Stellenbosch. Na toepaslike opleiding is sy vir ’n tyd by Rape Crisis en Lifeline as berader werksaam. Sy beeld “weggesteekte” situasies soos huweliksgeweld uit in haar boek “My man weet nie”. Die boek is ’n versameling monoloë van vroue uit verskillende rasse se ervarings van emosionele en fisiese geweld in die huwelik en word ook verwerk vir die verhoog. “My babe” bundel korrespondensie wat sy oor vyf jaar gevoer het met mense wat ’n ervaring van aborsie gehad het. Hierin word vertel van die omstandighede wat mense laat besluit tot so ’n stap en die trauma en die gevoelens, veral depressie, wat daaruit spruit.


Sophie Coetzee (*27 Januarie 1918, Bloemfontein - † onbekend) was ’n Afrikaanse dramaturg. Sy is saam met M.C.E. van Schoor medeskrywer van die drama Huldiging van ons heldinne, wat tydens die Voortrekkerfees van 1949 opgevoer is. Sophia Elizabeth Heckroodt is op 27 Januarie 1918 in Bloemfontein gebore. Haar ouers is Pieter Hendrik Heckroodt en Anna Jacoba de Beer. Sy voltooi haar skoolloopbaan aan die Hoër Meisieskool Oranje en studeer dan verder aan die Universiteitskollege van die Oranje-Vrystaat, waar sy die B.A.-graad en Universiteits Onderwysdiploma verwerf. In 1940 trou sy met Willem Johannes Coetzee en uit die huwelik word drie dogters gebore. Haar man is skoolhoof op verskeie dorpe in die Vrystaat, maar hulle vestig hulle weer in Bloemfontein wanneer hy aangestel word as Inspekteur van Onderwys. Saam met M.C.E. van Schoor skryf sy die geleentheidsdrama “Huldiging van ons heldinne” ten tyde van die Voortrekkerfees in 1949. Huldiging van ons heldinne (saam met M.C.E. van Schoor), 1949 Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg Eerste uitgawe Eerste druk 1983 Geni: http://www.geni.com/people/Sophia-Elizabeth-Coetzee/6000000035677442619 Worldcat: http://www.worldcat.org/title/hildiging-van-ons-heldinne/oclc/637412923


City Deep is 'n industriële voorstad van Johannesburg in Suid-Afrika. Daar is 'n groot houerterminaal van Transnet Freight Rail in gebruik, die belangrikste binnelandse hawe in die land, asook die "Joburg Market" (vroeër bekend as die Johannesburgse Varsproduktemark). "Subplek City Deep". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


J.J.G. Grobbelaar (* 8 Mei 1907, Clocolan – 27 Jan 1974, Paarl) was ’n inspekteur van onderwys en skrywer van jeuglektuur. Johannes Jacobus Gabriël Grobbelaar is op 8 Mei 1907 naby Clocolan in die Vrystaat gebore, waar hy grootword en skoolgaan. In Bloemfontein word hy as onderwyser opgelei en gee hy twee jaar lank onderwys in Suidwes-Afrika. Daarna is hy ’n paar jaar onderwyser op Clocolan en gaan na Stellenbosch vir verdere studie. Hier behaal hy in 1939 die D.Phil.-graad in geskiedenis met ’n proefskrif oor Die Vrystaatse Republiek en die Basoetoe-vraagstuk, wat later gepubliseer word. In 1941 word hy hoof van die Hoërskool Durbanville in die Kaap en twee jaar later word hy aangestel as inspekteur van skole. In 1944 volg hy dr. S.H. Skaife (die bekende skrywer Hendrik Brand) op as hoof van die skoolradio-en-rolprentafdeling van die Kaapse Onderwysdepartement. In 1957 onderneem hy ’n vyfmaande-lange studietoer na die buiteland, waar hy radio- en rolprentonderwys se gebruik ondersoek. Later word hy weer aangestel as inspekteur van onderwys in die Paarl-distrik in die Wes-Kaap. In 1971 tree hy af.


Die Woestynvaders was vroeë Christelike hermiete, askete en monnike wat in die 3de eeu hoofsaaklik in die Sketiese Woestyn van Egipte gewoon het. Die Apophthegmata Patrum is ’n versameling wyshede van sommige van hulle; dit is steeds in Engels in druk as Sayings of the Desert Fathers. Die bekendste van die vaders was sint Antonius die Grote, wat in 270-271 n.C. na die woestyn getrek en bekend geword het as beide die vader en stigter van die woestynkloosterwese. Ten tyde van Antonius se dood in 356 n.C. het duisende monnike en nonne volgens sy voorbeeld in die woestyn gewoon – sy biograaf, Atanasius van Aleksandrië, het geskryf "die woestyn het ’n stad geword". Die Woestynvaders het ’n groot invloed op die ontwikkeling van die Christendom gehad. Die kloostergemeenskappe wat in die woestyn uit die informele groepe hermiete ontstaan het, het die model geword vir die Christelike kloosterwese. Die Oosters-Ortodokse tradisie van Berg Athos en die Katolieke Reël van Sint Benediktus is albei sterk beïnvloed deur die tradisies wat in die woestyn ontstaan het.